Alen Islamović - Blic Online\nSinoć je došlo do prave drama na "Bir festu" u srpskoj prestonici, kada je nastupalo "Bijelo dugme". Mladen Vojičić Tifa je zbog kolege, sa kojim očigledno i dalje nije u dobrim odnosima, napustio binu tokom izvođenja pesme "Ružica si bila", ali se kasnije na nagovor menadžera vratio na scenu, kratko pevao i jedva se poklonio na kraju publici sa ostatkom benda.\nOVO JE ŽENA ALENA ISLAMOVIĆA Zaveo ju je dok je bila maloletna, slave i hrišćanske i muslimanske praznike, a evo zašto je više nema na njegovim nastupima\nAlen Islamović (63) decenijama voli lepu Marijanu, koja izbegava da se pojavljuje u javnosti, a u braku su dobili ćerke Unu i Laru.\nMALO KO ZNA NJEGOVO PRAVO IME Evo kako se zaista zove Alen Islamović\nPevač "Bijelog dugmeta" i "Divljih jagoda", Alen Islamović bio je veoma popularan u čitavoj Jugoslaviji, a malo ko zna njegovo pravo ime.\nProslavljeni pevač Bijelog dugmeta, Alen Islmović odlučio je da uđe u politiku, a razlog za to su, kako sam kaže za domaće medije, problemi s migrantima, koji su upropastili njegov rodni grad Bihać.\nPandemija korona virusa utiče na sve segmente ljudskog života. Otkazana su brojna velika sportska takmičenja, turneje i koncerti, festivali i sva druga dešavanja, tako da su i sportske, muzičke i glumačke zvezde morale na pauzu. Većina njih boravi u domovima u samoizolaciji i poštuje preporuke i apele nadležnih o smanjenoj društvenoj interakciji i kretanju. Upravo zvezde svojim primerom i javnim pozivima mogu ukazati na to koliko je prevencija važna u ovom trenutku.\nALEN ISLAMOVIĆ SA PORODICOM SLAVI I ISLAMSKE I HRIŠĆANSKE PRAZNIKE Božić spremaju mesec dana, u domu im je IDILA\nAlen Islamović, koji je islamske, i njegova supruga Marijana. koja je katoličke veroispovesti, proslavljaju praznike i jedne i druge religije. On već godinama neizmerno poštuje tradiciju, a u njihovom domu u Zagrebu Božić se, na primer, sprema i po mesec dana.\nJedan od najpoznatijih muzičara na ovim prostorima Alen Islamović, može da se pohvali i te kako bogatom karijerom. Ipak, umesto pesama radije ističe da su njegovo bogatstvo supruga Marijana, te ćerke Lara i Una.


Lideri Evroazijskog ekonomskog saveza odobrili koncept zajedničkog finansijskog tržišta - Sputnjik Srbija\n10:56 15 April 2021\nUživo: Srbija donira vakcine Republici Srpskoj /video/\n15:36 01.10.2019 (osveženo 17:25 01.10.2019) Preuzmite kraći link\n„Danas smo odobrili koncept formiranja zajedničkog finansijskog tržišta EAEU, položivši temelje za obezbeđivanje slobodnog kretanja kapitala i usluga“, rekao je Lukašenko tokom sastanka.\nOn je naglasio da je založena osnova za osiguranje slobodnog kretanja kapitala.\nBeloruski predsednik je dodao da organizaciju takvog tržišta treba da prati digitalizacija koja će omogućiti razvoj finansijskih tehnologija i učiniti dostupnijima finansijske usluge.\nRuski predsednik Vladimir Putin je saopštio na sednici Saveta da Evroazijski ekonomski savez širi svoju geografiju saradnje i vodi pregovore sa 13 država. On je saopštio da će uskoro stupiti na snagu sporazum o formiranju Jedinstvenog energetskog tržišta zajednice.\nSingapur je potpisao danas sporazum o zoni slobodne trgovine sa EAEU.\nRad na dokumentu je počeo 2016. godine: države evroazijske „petorke“ su se obavezale da do 2025. godine formiraju zajedničko finansijsko tržište u bankarskoj i osiguravajućoj sferi. Prema sporazumu Saveza, to treba da bude deo globalnog procesa integracije.\nRanije je saopšteno da koncepcija određuje pravne mehanizme, ključne smerove infrastrukture, kao i instrumente razvoja zajedničkog finansijskog tržišta.\nfinansijsko tržište, Evroazijski ekonomski savez, Aleksandar Lukašenko\n10:12 Srbija donira vakcine Republici Srpskoj /video/


Investitori iz UAE pitaju: Šta se radi po Srbiji?\nBeograd -- Srbija ima potencijala za ulaganje u infrastrukturu i taj sektor je interesantan investitorima iz UAE.\nTo je ocenjeno na sastanku predstavnika Ministarstva građevinarstva, saobraćaja i infrastrukture i kompanije Abu Dabi Investment Autoriti (ADIA).\nNjima su u Vladi Srbije predstavljeni aktuelni putni projekti koji su otvoreni povezivanjem Srbije na evropsku TENT mrežu puteva, a zainteresovani su i za izgradnju logističkih centara koji će biti potrebni u kontekstu budućeg privrednog razvoja države te investicije u građevinarstvu, saopštilo je Ministarstvo građevinarstva, saobraćaja i infrastrukture.\nPrioritet Srbije je da se regionalna putna mreža čiji svi glavni pravci prolaze kroz Srbiju poveže sa evropskom putnom mrežom, poručeno je zainteresovanim investitorima u vladi.\nOni su upoznati sa infrastrukturnim planovima Srbije u narednom periodu i spremnim projektima u putnoj i u železničkoj infrastrukturi za koje su potrebni investitori.\nPredstavnici Ministarstva su čelnike arapske kompanije informisali i o svim tekućim projektima, partnerima i izvorima finansiranja kao i svemu onome što je deo poslovnog ambijenta u Srbiji i važno je za ulagače.\nTo su načini i brzina dobijanja građevinske dozvole, zakonodavna regulativa, procedure tendera i slično.


ABAZOVIĆ SE SASTAJE SA PATRIJARHOM PORFIRIJEM\nFoto: Tanjug/Dragan Kujundžić/Arhiva VN\nRTS navodi da je reč o privatnoj poseti Abazovića, koji je u Beograd doputovao komercijalnim letom, a sa njim je i funkcioner Građanskog pokreta URA Zoran Mikić.\nGlavne teme sastanka Abazovića i patrijarha srpskog Temeljni ugovor koji bi Vlada Crne Gore trebalo da potpiše sa SPC.\nPotpredsednik Vlade i poglavar SPC razgovaraće i o smirivanju tenzija, te popravljanju odnosa između Srbije i Crne Gore.\nVlada Crne Gore je ranije na današnjoj sednici usvojila informaciju i iskazala apsolutnu spremnost za potpisivanje Temeljnog ugovora sa SPC, u najkraćem vremenskom roku.\n- Ovaj proces je prošao kroz nekoliko faza usaglašavanja i iz ugla Vlade je potpuno spreman za potpisivanje - rekao je ranije danas premijer Zdravko Krivokapić.\nSPC Dritan Abazović patrijarh Porfirije


Lajen: EU obezbijedila najveći izbor vakcina protiv "kovida-19" - Glas Srpske\nTanjug 24.11.2020 14:39\nBRISEL - Evropska komisija sklopiće sutra ugovor sa faramceutskom kompanijom "Moderna" o nabavci do 160 miliona doza potencijalne vakcine protiv "kovida-19".\n- Ova vakcina može biti visoko efikasna protiv virusa korona. Kada vakcina bude dokazano bezbjedna i efikasna, svaka zemlja članica će je dobiti u isto vrijeme i pod istim uslovima - kaže predsjednica Evropske komisije (EK) Ursula fon der Lajen.\n- Tako ćemo obezbijediti najsveobuhvatniji portfolio vakcina protiv "kovida-19" na svijetu. To će Evropljanima obezbijediti pristup najperspektivnijim budućim vakcinama koje će dodatno biti ispitane od strane Evropske agencije za lijekove i odobrene samo ako su bezbjedne i efikasne - kaže fon der Lajen.\nPored prioriteta kao što je obezbjeđivanje vakcine za građane Evrope, u Briselu naglašavaju da je nephodno istovremeno obezbijediti da svi u svijetu dobiju pristup povoljnoj vakcini.\nU tu svrhu globalno je prikupljeno 16 milijardi evra, a EU je doprinijela sa 800 miliona evra instrumentu "Kovaks" koji se zasniva na donacinama visokorazvijenih zemalja za nabavku vakcina za manje razvijene zemlje.\nU Briselu napominju da će samo vakcinacija i to sveobuhvatna doprinijeti zaustavljanju pandemije.


BIVŠI RADNICI, BIVŠIH KRALJEVAČKIH GIGANATA, NA NOGAMA · Kraljevo.online\nNASLOVNA VESTI BIVŠI RADNICI, BIVŠIH KRALJEVAČKIH GIGANATA, NA NOGAMA\nKraljevo – Bivši radnici zahtevaju isplate zaostalih zarada i sastanak sa premijerom Aleksandrom Vučićem.\nRadnici Fabrike vagona u Kraljevu zahtevaju od Ministarstva privrede hitnu isplatu trideset šest zaostalih zarada iz perioda od 2012. do 2016. godine. Nezadovoljni bivši radnici kažu da su obaveze države nastale na osnovu sporazuma kojim je 740 bivših radnika Fabrike vagona početkom ove godine prihvatilo socijalni program pod uslovom da im se isplate sve zaostale zarade. Radnici su uputili zahtev da im gradonačelnik Kraljeva u roku od tri dana ugovori sastanak sa premijerom Aleksandrom Vučićem. U protivnom, ukoliko Vlada Srbije ozbiljno ne počne da rešava njihove probleme, lako može doći do radikalizacije protesta uz blokadu važnijih saobraćajnica u gradu .\n”Od trenutka kada smo dobili otpremnine za državu kao da smo prestali da postojimo, a obaveze prema nama nisu izmirene. Samo bivšim radnicima Fabrike vagona duguju se 34 zarade, što po radniku u proseku iznosi i do 600.000 dinara” kaže Dragan Mitrović, predsednik Inicijative za prava radnika u Kraljevu, i dodaje “Ljuti smo, gladni i bolesni, a došli smo u godine kada nas niko neće, zato tražimo ono što je naše i što nam po zakonu pripada”. Mitrović naglašava da je u Kraljevu tokom ove godine bez posla ostalo oko 1.200 radnika, 700 iz Fabrike vagona, 300 iz Autotransporta, 100 iz Gibnjarare, a pre mesec dana i ono malo “Magnohromaca” koji su radili dok i on nije otišao u stečaj.\nNezaodovljni radnici prvo su se okupili na Tgu srpskih ratnika i ispred opštine, da bi protest nastavili u velikoj sali Skupštine grada.\nSta je sada, malo vam jedn semafor pa sada hocete i plate?!?!?\nReply to Nebojsa Drenovakovic\nPeticija za semafore na svakoj raskrsnici jer semafori su buducnost!


Miletić priželjkuje 1966, evo šta kaže o Zvezdinom porazu u Londonu! - Sportske.net\nDefanzivca čeka utakmica karijere.\nNesvakidašnji potez Mančestera po dolasku u Beograd!Zdjelar se unapred izvinio Junajtedu!Savo želi najbolji Partizan, ima i predlog za ser Aleksa!Bez popusta za Partizan, Solskjer izvodi jak i iskusan tim, zna se šta je najveća šansa crno-belih!Bambi otkrio - Ovo je bio najveći problem u Junajtedu!\nFudbaler Partizana Nemanja Miletić je okupljenim novinarima u centru Beograda na druženju uoči duela sa Mančester junajtedom istakao da "crveni đavoli" nisu za potcenjivanje.\n"Možda ste malo više 'napumpali' za Mančester, zato što iskreno mislim da je Mančester - Mančester, ko god da igra za njih. Sigurno je da će biti mnogo teško i da je sve osim poraza veliki uspeh. Ipak je to Junajted. To je najveći klub protiv kojeg sam do sada igrao. Ovo se možda jednom u životu dešava. Veliko je zadovoljstvo i jedva čekam da meč počne. Sigurno da je ovo moja najveća utakmica, posle 53 godine opet dolazi Mančester."\nKoga god bude čuvao, biće to veliki izazov za defanzivca.\n"Ne zna se koji je bolji igrač od njih. Ko god da bude sigurno da će mi biti mnogo teško. Bio to Lingard ili Rašford. Znamo šta je Mančester i naravno da ću se namučiti ko god da bude na mojoj strani, ali garantujem da će ceo tim sutra da izgine da ima pozitivni rezultat", rekao je reprezentativac Srbije koji je potom poželeo isti ishod kao na meču polufinala Kupa šampiona 1966. godine između dva kluba kada su "crno-beli" slavili sa 2:0 u Beogradu.\n"Ne bih se ljutio da bude to i sad, ali ne bih da se stvori zabuna da ljudi očekuju da ih dobijemo, jer su sad u nekoj krizi. U fudbalu se sve dešava, ništa nije nemoguće, a svaki rezultat sem poraza je veliki, veliki za nas", rekao je Miletić.\nDefanzivac Partizana je ocenio da je Crvena zvezda parirala Totenhemu, ali da statistika ne igra bitnu ulogu.\n"Nisam gledao, bio sam u dvorani, video sam statistiku da je i Zvezda imala šanse. Ali danas statistika ništa ne govori. Mi smo imali 20 šuteva u Lučanima i to više ne utiče, jer smo izgubili iz jednog šuta u gol", rekao je Miletić.


» Putovanje kroz kulturno nasleđe\nU okviru kampanje promocije kulturnog nasleđa, posetioci EU info centra imaju priliku da se „prošetaju“ evropskim i srpskim kulturnim nasleđem na izložbi fotografija „Putovanje kroz kulturno nasleđe“.\nIzložba sadrži fotografije posvećene kolektivnom sećanju, digitalnoj platformi Evropeana, srpskim tradicijama, manastirima ali i streetartu kao nasleđu koje nastaje sada za neke buduće generacije.\nIzložba je deo kampanje kulturnog nasleđa koju u Srbiji sprovode Delegacija EU i EU info mreža (EU info centar u Beogradu i EU info kutci u Nišu i Novom Sadu). Na taj način, Srbija se pridružila drugim zemljama Starog kontinenta koje obeležavaju Evropsku godinu kulturnog nasleđa, 2018. godinu.\nViše od 40 događaja osmišljenih za sve generacije, od 7 do 77, biće organizovano u više gradova Srbije, s ciljem da se prbliže mesta kulturnog nasleđa, ali i promoviše nematerijalno kulturno nasleđe, koji su deo nacionalnog i evropskog identiteta.


Autobus / Deciji tabure sa korpom za odlaganje igracaka - Igračke za mališane\n-Ukupna duzina autobusa 57 cm.\n-Prednjei deo: 16 cm x 20 cm x 17 cm\n-Zadnji deo: 29 cm x 25 cm x 32 cm\nAutobus / Deciji tabure sa korpom za odlaganje igracaka količina\nKategorije: Sniženje, Za dečake, Za devojčice Oznake: autobus, tabure, za odlaganje igracaka\nAutobus omogucava odlaganje svih sitnijih igracka, kockica,\nautica, slagalica, a pored toga njihovom veselom dizajnu\nVas malisan ne moze odoleti.\nOrganizovanje sitnica i igracaka predstavlja pravi izazov\ni u Vasem domu.\n-Oba dela autobusa se mogu koristiti za odlaganje igracaka\n-Poklopac zadnjeg dela je oblozen sundjerom i moze se koriostiti kao tabure.\n-Po potrebi autobus se moze sklopiti i rasklopiti\nBudite prvi koji će napisati recenziju za „Autobus / Deciji tabure sa korpom za odlaganje igracaka“ Odustani od odgovora\n[sc name="Kontakt"] Više informacija u opisu proizvoda: Dimenzije: 175 x 61cm Debljina: 5 mm *Novo u originalnom pakovanju\nnot rated 1,190.00 рсд Dodaj u korpu


reprezentacija Архиве - Dnevnik Juga\nHome / Tag Archives: reprezentacija\nIna Dendić 27/05/2022\tLeskovac, SPORT, Vlasotince 0\nSrdjan Stamenkovic 03/11/2021\tLeskovac, SPORT 0\nIN MEMORIAM: Legendardni reprezentativni golman Dragan Pantelić – Panta izgubio životnu utakmicu\nSrdjan Stamenkovic 20/10/2021\tLeskovac, SPORT 0\nDanas je Nišu u 70. godini životnu utakmicu izgubio legenda jugoslovenskog i srpskog fudbala, bivši predsednik FSRIS, Dragan Pantelić – Panta. Igračku karijeru su mu obeležili nastupi za niški Radnički (preko 400 utakmica), a nastupao je još i za Grafičar, Timok i francuski Bordo. Za reprezentaciju Jugoslavije branio je na …\nPripreme srpskih boksera za naredna takmičenja na Vlasinskom jezeru\nDnevnik Juga 29/08/2020\tSPORT, Vlasotince 0\nZbog pandemije virusa covid 19, već duže vreme sva sportska takmičenja su prestala. Bez obzira na činjenicu da nema takmičenja sportisti ne miruju i koriste ovo letnje vreme da treniraju. U organizaciji Bokserskog saveza Srbije organizovane su pripreme talentovanih boksera Srbije i to tako što su bazni kampovi organizovani po …\nSrdjan Stamenkovic 17/10/2019\tLeskovac, SPORT 0\nSrpska seniorska kik boks reprezentacija je spremna za put na Svetsko prvenstvo koje će biti održano u Sarajevu od 20-26.10.2019. Pripreme za nastup na ovom prvenstvu su održane u sportskom centru “Kovilovo resort”, u odličnoj atmosferi i još boljim uslovima. Zacrtani plan petnaestodnevnih priprema je u potpunosti ispunjen na veliko …\nSrdjan Stamenkovic 10/07/2019\tLeskovac, SPORT 0\nGradonačelnik Leskovca dr Goran Cvetanović priredio je večeras svečani prijem za Leskovčanku Maju Miljković, članicu košarkaške reprezentacije Srbije koja je na upravo završenom Evropskom prvenstvu osvojila bronzanu medalju. Maja Miljković je na kratko doputovala u Leskovac, pred odlazak na zasluženi odmor. -Čestitam Maji Miljković na velikom uspehu i osvajanju bronzane …\nLeskovčanka Anja Lazić i Nišlija Miljan Hadžović u stručnom štabu najjače selekcije u košarci u kolicima\nIna Dendić 19/06/2019\tDOGAĐAJI, DRUŠTVO, Leskovac, Niš, SPORT 0\nSavez košarkaša u kolicima Srbije (SKKS) je za prve pripreme najjače srpske selekcije u košarci u kolicima odredio stručni štab. Selektoru Slobodanu Banjcu će pomagati, kako je ranije najavljivano, trener KKK „Nais“ iz Niša, Miljan Hadžović (36). Novina je to što će u stručnom štabu biti i Leskovčanka Anja Lazić …


GORI OD SAVEZA KOMUNISTA: Čak svaki deveti građanin Srbije ima člansku kartu SNS! - Preokret\nAko uzmemo da Srbija ima približno 6,9 miliona stanovnika, a SNS oko 750.000 članova, prostom računicom dolazimo do toga da je svaki deveti građanin naše zemlje član vladajuće stranke.\nGore nego Savez komunista\nBrojke deluju još ozbiljnije kad se uporede sa drugim državama, njihovim liderima i članovima vladajućih partija.\nNa posletku, da uporedimo i sa Francuskom, gde ukupan broj stanovnika iznosi 66,99 miliona, a stranka predsednika Emanuela Makrona Republika u pokretu ima 419,435 članova. Dakle, jedan na svakih 157 građana Francuske učlanjen je u stranku njihovog predsednika.\n“SNS po broju članova još nije prešla nekadašnji Savez komunista Jugoslavije, ali je vrlo blizu toga. Treba objasniti kako jedna stranka u višestranačkom fragmentisanom sistemu može da ima približno isti broj članova kao SKJ u jednopartijskom sistemu, gde je člnaska karta bila gotovo obavezna stvar”, navodi Klačar.\nKako dalje objašnjava Klačar, to ukazuje na potpuno rastakanje stranačkog života u Srbiji.\n“Kao i na hipertrofiranu moć jedne stranke i ogroman uticaj politike na sve sfere života, koji pozicionira vladajuću stranku kao ključno mesto odlučivanja”, zaključuje Klačar.


, 22. oktobar 2018\nU Staroj Pazovi u prisustvu zvaničnika Ministarstva finansija, Ministarstva građevinarstva, saobraćaja i infrastrukture, i predstavnika Opštine Stara Pazova položen je kamen temeljac za izgradnju Fruškogorskog naselja. Projekat pod nazivom „Uspostavljanje održivih rešenja za stanovanje Roma u Staroj Pazovi” sprovodi Opština Stara Pazova u partnerstvu sa JP „Opštinska stambena agencija” i NVO „Romano ilo” iz Belegiša.\n„Koordinaciono telo za praćenje realizacije Strategije za socijalno uključivanje Roma i Romkinja u Republici Srbiji za period od 2016-2025. godine kojim predsedava potpredsednica Vlade i ministarka građevinarstva, saobraćaja i infrastrukture prof. dr Zorana Mihajlović ulaže velike napore u sam proces inkluzije Roma. Na primeru ovog i sličnih projekata proizilazi da Vlada Republike Srbije ima prioritetne i jasne ciljeve i opredeljenost da odlučnim koracima gradi nove vrednosti i unapređenje standarda života naših građana, a Delegacija Evropske unije u Srbiji kao i lokalne samouprave zaista daju ogroman doprinos u okviru svojih nadležnosti. Ukupna vrednost ovog projekta iznosi nešto više od milion evra, od čega Evropska unija finansira 85%. Realizacijom ovog projekta 30 romskih porodica dobiće priliku da imaju sopstveni dom u Fruškogorskom naselju, a još 15 porodica koje već žive ovde dobiće pristup vodovodu, kanalizaciji, gasovodu i prilazni put”, istakao je državni sekretar Zoran Lakićević ispred Ministarstva građevinarstva, saobraćaja i infrastrukture.\nUseljenje romskih porodica u nove stanove planirano je za februar 2019. godine. Opština Stara Pazova prepoznala je potrebu svojih najugroženijih sugrađana i izradila svu potrebnu tehničku dokumentaciju i obezbedila građevinske dozvole, kao i sredstva za izgradnju novih kuća sa pratećom infrastrukturom koja uključuje vodovod i kanalizaciju, prilazni put i gasovod. Sredstva za izgradnju novih kuća obezbeđena su iz programa Evropske unije „Sprovođenje trajnih stambenih rešenja i unapređenje infrastrukture u romskim naseljima” ukupne vrednosti 9,2 miliona evra, koji sprovodi Ministarstvo građevinarstva, saobraćaja i infrastrukture i Ministarstvo finansija, Sektor za ugovaranje i finansiranje programa iz sredstava Evropske unije, i to u 13 opština u Republici Srbiji.


Radom i rezultatima opravdavamo poverenje građana – GM Press\nRadom i rezultatima opravdavamo poverenje građana\nRedakcija GM Press-a je upravo dobila saopštenje opštinskog odbora Srpske napredne stranke u Gornjem Milanovcu koje u celosti prenosi.\nPoštovani sugrađani, na osnovu pripremljenih projekata lokalnoj samoupravi na čijem čelu je Srpska napredna stranka u Gornjem Milanovcu je posredstvom predsednika Aleksandra Vučića, Vlade republike Srbije i resornih ministarstava u predhodnih nekoliko sedmica dodeljeno više od 70 miliona dinara. Učešćem u projektu „Reforma poreza na imovinu“ svrstani smo kao druga opština u celoj Srbiji po uspešnosti ažuriranja evidencije poreza na imovinu na osnovu čega smo dobili više od 32 miliona dinara. Predsednik opštine Gornji Milanovac Dejan Kovačević potpisao je ugovor sa Ministrastvom trgovine, turizma i telekomunikacije za izgradnju „Vizitorskog centra Rudnik – centar razvoja turizma rudničkog kraja“ u iznosu od 10 miliona dinara. Od Ministarstva bez portfelja zaduženog za inovacije i tehnološki razvoj na osnovu projekta „Nabavka i ugradnja opreme za napunjenost kontejnera“ dobili smo više od 27 miliona dinara. Od Filmskog centra Srbije za digitalizaciju bioskopa dobili smo 2 miliona dinara a Ministarstvo za kulturu i informisanje podržalo je projekat „Sabor narodnog stvaralaštva Srbije“ sa 500 hiljada dinara.\nEvidentna su ulaganja u renoviranje škola, Dečje ustanove „Sunce“, u rekonstruciju Opšte bolnice, u putnu infrastrukturu kako u selima tako i u gradu, u rekonstrukciju vodovoda i kanalizacije, ulaganja u turizam i sport, u energetsku efikasnost i ekologiju.\nPlanom izrade projekata po kojima smo dobili ova sredstva imali smo u vidu sve segmente kojima se poboljšava kvalitet života naših sugrađana.\nPosle svih ovih postignutih rezultata takozvana opozicija (političari u pokušaju koji su od članstva u radikalnoj stranci stigli do Boška Obradovića, propali političari LDP-a i bivšeg DOS-a, nekih koji su obmanjivajući građane došli do odborničkih mandata, lokalni tajkuni i narkodileri) koja broji od 10-20 sa sve kibicerima, postavlja pitanje da li treba da se ulaže u napredak Gornjeg Milanovca i zašto mi uopšte konkurišemo za sredstva od Republike Srbije. Od svih do sada izgovorenih gluposti, besmislica i laži ova je najneverovatnija.\nOno što oni nude su protesti, štrajkovi, nasilje, nabijanje na kolac, zatiranje semena, silovanje, dolazak na vlast putem zastrašivanja i pretnji odbornicima, dolazak na vlast putem nasilja mimo izbora kao i prodavanje intelektualne magle.\nMi ćemo i dalje marljivo raditi na poboljšanju kvaliteta života naših sugrađana.\nPoštovani sugrađani, zahvaljujemo Vam na ogromnoj podršci koju ćemo odgovornim i poštenim radom opravdati i višestruko vratiti.\nInformativna služba Opštinskog odbora\nSrpske napredne stranke Gornji Milanovac\nTags: dejan kovačević, gornji milanovac, jadranka dostanić, srpska napredna stranka


Na početku sednice koja je održana u velikoj sali Doma kulture najpre je usvojen zapisnik sa prethodne redovne sednice koja je održana krajem aprila.\nDirektorica Odeljenja inspekcije Jelena Stojanović predstavila je odbornicima izveštaj o radu inspekcije za zaštitu životne sredine za 2020. godinu, plan ispekcije i četvoromesečni izveštaj za ovu godinu. Ona je kazala da je radeći analize ovo odeljenje konstatovalo da se opština Gračanica zbog nepravilnog odlaganja komunalnog otpada, nalazi „na ivici da bude ugrožena“.\n„Komunalni otpad možemo da nađemo u svim selima, rečnim koritima i međuseoskim zonama. Inspekcija je uradila analizu terena i tačno su indikovane i locirane sve velike divlje deponije. Kao rezultat našeg nadzora danas imamo potpisan ugovor o saradnji sa JKP `Ekologija` i divlje deponije polako počinju da se uklanjaju“.\nOna je pozvala javnost da se uključi u rešavanje ovog problema.\n„Svaka prijava inspekciji ostaje anonimna. Kada nekog prijavite morate imati adekvatan dokaz, a za to vam mogu poslužiti fotografije kada je u pitanju civilno društvo, što se tiče teških teretnjaka i firmi koje dolaze iz opština Kosovo Polje i Priština i ovde rade pretovar zemlje bitno je da za njih posedujete i fotografije registarskih oznaka kako bismo ih identifikovali u saradnji sa Policijom“, navela je Stojanovićeva.\nNa sednici je bilo reči i o problemu sa kanalizacijom koji meštani gornjeg dela Gračanice ka Ajvaliji, imaju od 2013. godine i izlivanjem vode sumnjivog sadržaja pored njihovih kuća.\nStojanovićeva je kazala da je voda sumnjivog sadržaja bila u protoku manje od sat vremena, da je potom ispitana i da u njoj nisu pronađene štetne materije.\nOdbornici su na sednici usvojili predlog predsednika opštine Srđana Popovića o proglašenju parcele koja se nalazi u Čaglavici u delu naselja poznatijem kao „Potok“ zemljištem od opšteg javnog interesa. U ime predsednika opštine odbornicima je ovaj predlog obrazložio Bojan Stojanović službenik Odeljenja za urbanizam i prostorno planiranje.\n„Parcela je površine 18 ari i 44 kvadrata, vrsta korišćenja parcele je infrastruktura, a trenutno se koristi kao privatni put. Razlog zbog kog se ova parcela predlaže da se proglasi od opšteg javnog interesa jeste zato što su ovim putem povezane ukupno 32 parcele kojima je ovo jedini pristup glavnom putu koji prolazi kroz Čaglavicu. Opština Gračanica nema drugih mogućnosti da im obezbedi pristup javnom putu osim preko pomenute parcele. Ovaj predlog je u saglasnosti sa Zakonom o davanju na korišćenje i procene opštinske nepokretne imovine, inicijalna radnja za pokretanje postupka razmene parcela“, rekao je Stojanović i dodao da će nakon usvajanja ovaj predlog biti prosleđen Kancelariji za procenu nepokretne imovine u okviru Odeljenja za porez na imovinu pri Ministarstvu finansija.\nNa sednici su jednoglasno usvojeni izveštaji Odeljenja i Odbora javnih službi. Takođe je formirana radna grupa za izradu Akcionog plana za transparentan proces budžetiranja.\nPre sednice SO Gračanica održana je sednica Odbora za politiku i finansije sa istim dnevnim redom.\nSedinici su prisustvovali i predstavnici Kfor-a i Osce-a.\n23.06.2021 Srbi iz Kosova Polja pozvali predsednika Vučića da ih poseti (862)\n23.06.2021 Srpska lista se zahvalila Vučiću na jučerašnjem izlaganju (203)


Svečano otvorena Lidl prodavnica u Novom Pazaru\nNaslovnica Sjeverni Sandžak Novi Pazar Svečano otvorena Lidl prodavnica u Novom Pazaru\nLidl prodavnica u Novom Pazaru otvorena je jutros u 8 časova, na adresi Dimitrija Tucovića 6a. Na svečanoj ceremoniji predstavnici kompanije Lidl Srbija i zamenik gradonačelnika Novog Pazara, Igor Novović, presekli su vrpcu i zvanično obeležili otvaranje prvog savremenog diskonta u ovom gradu.\nPotrošači u Novom Pazaru moći će od sada da se uvere u kvalitet asortimana od 1800 pažljivo odabranih proizvoda među kojima je 400 proizvoda domaćih proizvođača, kao i zbog čega je ovaj trgovinski lanac postao prvi izbor za kupovinu velikog broja potrošača širom Srbije. Za prve posetioce prodavnice u Novom Pazaru obezbeđene su i slavljeničke cene, koje je Lidl pripremio u stilu dobrog domaćina.\n„Srećni smo što imamo priliku da otvaranjem prve prodavnice u Raškom okrugu, stanovnicima Novog Pazara predstavimo jedinstveni koncept Lidl kupovine. Kao i u svakom gradu do sada, i ovde nas je dočekala topla dobrodošlica, ostvarili smo uspešne saradnje sa čak pet građevinskih preduzeća i oko 50 novih kolega iz Novog Pazara. To nam daje vetar u leđa i potvrdu da smo na dobrom putu. Naš sledeći zadatak je da kroz veliki broj posebno pripremljenih akcija, kao i sprovođenje društveno odgovornih projekata usmerenih ka lokalnoj zajednici po kojima je Lidl poznat, nastavimo da negujemo dobar odnos sa svim našim potrošačima“, izjavila je Jasmina Šrndić iz korporativnih komunikacija kompanije Lidl Srbija.\nPosebnu pažnju potrošača privukao je Deluxe asortiman proizvoda, poslastica i aromatičnih dodataka jelima. Deluxe specijalna ponuda artikala nesvakidašnjih ukusa i elegantnog pakovanja, idealna je za svačiju prazničnu trpezu. Uvek sveže voće i povrće, mlečni proizvodi, topla peciva iz Lidl pekare i sveže meso prilagođeni su potrebama i željama svih Novopazaraca. U okviru neprehrambenog asortimana, potrošači će moći da se uvere i u kvalitet tekstila sa oznakom Hohenstein, koja predstavlja nemačku garanciju kvaliteta.\nZamenik gradonačelnika Novog Pazara Igor Novović poželeo je dobrodošlicu kompaniji Lidl Srbija „Otvaranje marketa Lidl u Novom Pazaru nas raduje. Zadovoljni smo što je naš grad prepoznat kao jedan od centara u kojem treba otvarati radnje i plasirati svoje brendove. Prema našem gradu gravitira veliki broj stanovnika iz okolnih gradova, a uvereni smo da će otvaranje Lidla učvrstiti poziciju našeg grada kao jednog od velikih gradova u Srbiji. Raduje nas otvaranje novih radnih mesta. Želimo Lidlu uspeh u Novom Pazaru i Srbiji“.\nU znak podrške i društvene odgovornosti prema lokalnoj zajednici u kojoj posluje, kompanija Lidl Srbija je povodom otvaranja pripremila i posebno iznenađenje za bebe u Novom Pazaru – „Bebinu čarobnu kutiju“. U okviru projekta „Taši-taši“, koja se realizuje u saradnji sa kompanijom Apello, sve mame iz Novog Pazara, čije se bebe rode nedelju dana od dana otvaranja Lidla, od 5. do 11. novembra, u porodilištu Opšte bolnice Novi Pazar, dobiće kutiju visokokvalitetnih proizvoda za negu kože Lidl brendova „Cien“, „Lupilu“ i „Siempre“.\nRadno vreme nove Lidl prodavnice u Novom Pazaru, je od 8 do 22 časa svakog dana u nedelji.\nhmdamdba 7. Novembra 2020. At 10:47\nNe znam da li daju na veresiju?\ninsan 5. Novembra 2020. At 16:34\nKriza kriza a šamponom


Ružić sa predstavnicima Svetske banke: Gradimo efikasnu upravu\n► Ružić sa predstavnicima Svetske banke: Gradimo efikasnu upravu\nFoto: Beta, Ministarstvo državne uprave\nMinistar državne uprave i lokalne samouprave Branko Ružić rekao je danas na sastanku sa misijom Svetske banke da se Srbija, kroz usvojene strateške dokumente, obavezala da organizuje efikasnu, ekonomičnu i uslužnu javnu upravu i službe.\n"Cilj je da javna uprava bude relativno manja, jeftinija i efikasnija i da se time podrži privredni rast. Usklađujemo je sa potrebama građana i privrede – od usluga na šalterima, prenosa znanja u školama, zdravstvene i socijalne zaštite, kulture", rekao je Ružić, saopštilo je njegovo ministarstvo.\nDodaje se da se zbog potreba građana uspostavlja službenički sistem koji je pravičan prema svim zaposlenima u javnim službama i zasnovan na zaslugama i kompetencijama.\n"Uveren sam da će efekat uspostavljanja sistema vrednovanja rada i nagrađivanja u skladu sa učinkom i angažovanjem biti veća motivisanost zaposlenih i, u konačnom, bolji kvalitet usluga u zdravstvu, školstvu, oblasti kulture, socijalne zaštite... ", rekao je Ružić i dodao da će se zakon o zaposlenima u javninim sližbam uskoro naći pred poslanicima.\nIstakao je da je ukupan broj zaposlenih u javnoj upravi na svim nivoima u okvirima koji su utvrđeni zakonom.\n"Sagledavani su standardi i prioriteti u okviru svakog resora kako ne bismo ugrozili funkcionisanje države i sprovođenje reformi", rekao je Ružić i objasnio da postoji realna potreba za jačanjem kadrova u zdravstvenoj zaštiti i inspekcijskim službama.\nOn je zahvalio na podršci reformama koja Vladi Srbije stiže iz Svetske banke.\nRužić: Vlada će izaći u susret opštinama koje su pretrpele štetu zbog nevremena\nMinistar državne uprave i lokalne samouprave Branko Ružić kazao je danas da će Vlada izaći u susret svim opštinama u Srbiji u kojima je, usled nevremena, došlo do materijalnih šteta.\nPoverenica za zaštitu ravnopravnosti Brankica Janković pozdravila je danas Predlog izmena i dopuna Zakona o upisu u matične knjige rođenih, jer će time biti olakšana pravna procedura za upis...\nPredsednik skupštinskog odbora za Kosovo i Metohiju Milovan Drecun ocenio je jutros da protesti zbog visoke cene goriva ugrožavaju privredu, turizam i građane slabog zdravlja, ali i da...\nRužić sa šefom misije MMF-a o reformi javne uprave i platama\nMinistar državne uprave i lokalne samouprave Branko Ružić razgovarao je danas u Beogradu sa šefom Misije Medjunarodnog monetarnog fonda (MMF) Džejmsom Rufom o rezultatima reforme javne uprave...\nMinistar za državnu upravu i lokalnu samoupravu Branko Ružić izjavio je da privrednike više neće obilaziti svaka inspekcija posebno, već da će ih zajedno obilaziti inspektori na osnovu...


poreska uprava poreklo imovine poseban porez | Info | Ekonomija\n2. avgust, 10:41\nPORESKA UPRAVA "ČEŠLJA BOGATAŠE": Više od 1.000 Srba na spisku - ako se ne poklope prihodi i imovina, platiće papreno! 3 Podeli Podeli na facebook Podeli na twitter Podeli na viber Pošalji na mail\nU Sektoru za utvrđivanje porekla imovine i posebnog poreza angažovano je 20 poreskih inspektora.\nPod "lupom" Poreske uprave Srbije nalazi se trenutno više od 1.000 građana čiji se imovina uparuje sa podacima o njihovim ostvarenim prihodima, kako i predviđa Zakon o utvrđivanju porekla imovine i posebnom porezu koji je počeo da se primenjuje.\nReč je o najbogatijima, odnosno onima koji su u prethodne tri godine stekli imovinu koja je za oko 150.000 evra veća od njihovih tadašnjih prihoda. Kod njih se obavlja sveobuhvatna analiza rizika, za šta je zadužena specijalizovana organizaciona jedinica Poreske uprave.\nTo što je više od 1.000 građana na proveri, međutim, ne znači, da će svi biti i u postupku kontrole. Pogotovo ukoliko njihovi prijavljeni prihodi odgovaraju vrednosti za koju je imovina fizičkog lica uvećana, objašnjavaju u Republičkoj poreskoj upravi.\nU postupku primene Zakona o utvrđivanju porekla imovine i posebnom porezu uprava će utvrđivati vrednost celokupne imovine fizičkog lica u zemlji i inostranstvu. I to tako što će koristeći sve raspoložive podatke iz svojih i evidencija drugih institucija u zemlji, kao i iz eksternih izvora, uključiti i dostupne podatke iz "poreskih rajeva".\nUpitani zašto je limit 150.000 evra, poreznici odgovaraju da je tako propisano aktuelnim zakonom. A na dodatno pitanje zašto je predviđen porez od 75 odsto ako je sve nelegalno stečeno, to jest zašto taj neko ne ostane bez svega što ima, u Poreskoj upravi objašnjavaju da kada se u postupku kontrole utvrdi da je obveznik uvećao vrednost svoje imovine koju ne može da dokaže prijavljenim prihodima da oni rešenjem nalažu poreskom obvezniku uplatu posebnog poreza po stopi od 75 odsto.\nMeđutim, ako se u postupku utvrđivanja porekla imovine i prijavljenih prihoda, utvrdi da postoji osnovana sumnja da je izvršeno krivično delo, dostavljaju se potrebne informacije Ministarstvu unutrašnjih poslova, Poreskoj policiji, Javnom tužilaštvu i drugim nadležnim organima.\nUkoliko se u krivičnom postupku pravosnažnom presudom utvrdi da je imovinska korist pribavljena krivičnim delom, ali i plaćen poseban porez, sud uračunava iznos plaćenog posebnog poreza u imovinsku korist pribavljenu krivičnim delom.\nNa konstataciju da javnost nikada do sada nije saznala sudbinu bogatih koji su i ranijih godina nelegalno sticali imovinu i prihode, odnosno da li su procesuirani, da li su im oduzete kuće jahte, stanovi, hoteli… napominju da je Poreska uprava dužna da postupa u skladu sa članom sedam Zakona o poreskom postupku i poreskoj administraciji i da čuva kao službenu tajnu svaki dokument, informaciju ili druge činjenice o poreskom obvezniku. Iz pomenutih razloga se nisu saopštavali podaci o osobama koje su bile predmet kontrole, kao ni rezultati kontrole.\nIz Poreske uprave navode da su oni nosioci ovog posla, ali da nisu jedini državni organ koji treba da se bavi primenom novog zakona. U ovom momentu u Sektoru za utvrđivanje porekla imovine i posebnog poreza zaposleno je 20 poreskih inspektora, koji poseduju sva potrebna znanja, stručnost i spremnost da primene zakon, odnosno sprovode postupak utvrđivanja porekla imovine i prijavljenih prihoda građana u cilju utvrđivanja imovine na koju se primenjuje poseban porez.


Industrijski projekti u Rusiji - usluga za usklađenost sa propisima | SGS Srbija\nIndustrijska Proizvodnja Industrijski projekti u Rusiji - usluga za usklađenost sa propisima\nSGS usluga za usklađenost sa propisima obezbedjuje dozvole koje su vam potrebne za implementaciju vaših industrijskih projekata u Rusiji.\nPre nego što započnete industrijski projekat u Rusiji, kao što je izgradnja fabrika ili proizvodnih pogona, morate da dobijete bezbroj odobrenja za inženjering, građevinske radove i druge tehničke poslove. Iz tog razloga potrebne su vam različite vrste dozvola, sertifikata, licenci i drugih odobrenja za vaš inudstrijski projekat.\nDobijanje dozvola koje su vam potrebne da biste implementirali projekat može biti složeno, jer zahteva koordinaciju sa različitim državnim i lokalnim vlastima. Na primer, veliki investicioni projekat može zahtevati do 500 dokumenata za dozvolu izgradnje.\nNaša usliga za usklađenost sa propisima može vam pomoći da prebrodite složenost, tako što će osigurati dobijanje dozvola koje su vam potrebne za implementaciju industrijskih projekata u Rusiji.\nKao vodeća svetska kompanija za kontrolisanje, verifikaciju, sertifikaciju i ispitivanje, nudimo iskustvo bez premca u vezi sa ruskim standardima. Možemo vam pomoći da prevaziđete barijere kako biste lakše i bezbednije pristupili implementaciji vašeg projekta.\nNaša usluga za usklađenost sa propisima za industrijske projekte u Rusiji obuhvata:\nKonsultacije o usklađenosti sa metrologijompomoći će vam da postignete kompletnu usklađenost sa metrologijom na najekonomičniji mogući način.\nProjekt Menadžment za usklađenost sa propisimapomoći će vam da brzo i ekonomično postignete kompletnu usklađenost sa propisima za vaše investicione projekte.\nKontaktirajte nas još danas da biste saznali više o tome kako naša usluga za usklađenost sa propisima može da vam pomogne da uspešno realizujete vaše industrijske projekte u Rusiji.


ALB otkazala učešće na samitu SEECP zbog Kosova\nTanjug 7. jula 2019. 16:26\nSARAJEVO – Albanski ministar spoljnih poslova Gent Cakaj izjavio je da je Albanija otkazala učešće na Samitu o procesu saradnje u jugoistočnoj Evropi (SEECP), koji sutra počinje u Sarajevu, „u znak solidarnosti sa Kosovom“.\nCakaj je na Tviteru objavio da je „odnos organizatora samita prema Kosovu neprihvatljiv i da je u suprotnosti sa ciljem stvaranja atmosfere poverenja, dobrosusedskih odnosa i stabilnosti“, prenosi Klix.\n„Nema saradnje bez jednakog tretmana. Ostajemo zajedno“, poručio je Cakaj.\nRanije je predsednik privremenih kosovskih institucija Hašim Tači rekao da neće prisustvovati Samitu o procesu saradnje u jugoistočnoj Evropi u BiH, jer je, kako je naveo, poziv predsedavajućeg Predsedništva BiH Milorada Dodika ponižavajući zato što Kosovo nije tretirano kao druge države učesnice.\nSrpski član i predsedavajući Predsedništva BiH Milorad Dodik rekao je danas da je Kosovo pozvano na Samit o procesu saradnje u jugoistočnoj Evropi (SEECP) u formatu koji je predviđen za takve sastanke i da ga ne zanimaju „osećaji“ Hašima Tačija.\nSamit SEECP počinje sutra, a održava se u Sarajevu i na Jahorini u prisustvu mnogobrojnih zvaničnika.


STO GODINA OD NASTANKA SKOJ-a – UZ SEĆANJE NA PREĐENI PUT U NOVE POBEDE\nPre 100 godina u Zagrebu u tadašnjoj Kraljevini Srba, Hrvata i Slovenaca formirana je slavna omladinska komunistička organizacija, SKOJ, čije ime danas ponosno nosi naš omladinski Savez, kao nastavljač njenog kontinuiteta i revolucionarnih tradicija.\nTog 10. oktobra 1919. godine Savez komunističke omladine Jugoslavije (SKOJ) osnovan je kao organizacija revolucionarne omladine, koja je delila ideje Socijalističkeradničke partije Jugoslavije (komunista) , kasnije Komunističke partije Jugoslavije (KPJ). SKOJ je osnovan kao samostalna komunistička organizacija, čije su stvaranje pripremili studentski komunistički klubovi u Zagrebu i Beogradu i omladinci povratnici iz inostranstva. Na Prvom kongresu SKOJ-a, održanom u Beogradu juna 1920. godine, usvojeni su program i statut organizacije i odlučeno je da ona pristupi Komunističkoj omladinskoj internacionali. Već u decembru 1920. godine SKOJ je zabranjen vladinim dekretom, zajedno sa KPJ.\nNakon zavođenja monarho-diktature 1929. godine, mnogi komunisti su ubijeni od strane vlasti. Među njima je bilo i sedam sekretara SKOJ-a, heroja radničke klase Paja Marganović, Mijo Oreški, Janko Mišić, Pero Popović Aga, Josip Kolumbo, Josip Debeljak i Zlatko Šnajder.U periodu kada poziciju prvog sekretara SKOJ-a preuzima legendarni Ivo Lola Ribar članstvo organizacije je znatno uvećano. Do septembra 1939, SKOJ je narastao na 17.800 članova. Regionalni komiteti SKOJ-a su ponovo uspostavljeni 1939, a uoči Drugog svetskog rata 1941. godine, organizacija je imala 30.000 članova.\nNakon što su sile Osovine okupirale Jugoslaviju 1941, SKOJ je organizovao ujedinjeni omladinski front “Antifašističke omladinske komitete”, sa ciljem borbe protiv fašizma, koji su se na kongresu Antifašističke omladine Jugoslavije u Bihaću 1942. ujedinili u Ujedinjeni savez antifašističke omladine Jugoslavije (USAOJ). SKOJ je postao deo šire organizacije, ali je nastavio da nezavisno deluje u njoj. Tokom Narodno-oslobodilačkog rata i socijalističke revolucije kadrovi SKOJ-a su dali neizmeran doprinos u pobedi nad naci-fašizmom, oslobođenju zemlje kao i stvaranju osnova za izgradnju novog pravednijeg društva. Rad SKOJ-a je ugašen nakon revizionističkog skretanja rukovodstva KPJ sa pravilnog kursa međunarodnog komunističkog pokreta usled sukoba sa Sovjetskim Savezom i drugim socijalističkim zemljama, 1948. godine kada je integrisan u Narodnu omladinu Jugoslavije.\nRad SKOJ-a obnovljen je u u Beogradu, 25. januara 1992. godine u Nemanjinoj ulici u Beogadu, gde se u tom trenutku nalazilo sedištu Nove komunističke partije Jugoslavije (NKPJ). SKOJ je obnovljen kao omladinska organizacija Nove komunističke partije Jugoslavije (NKPJ). Naime, za godinu i po dana postojanja Partije, osnovane 30.juna 1990. godine nakon restauracije kapitalizma na prostorima Jugoslavije, njenim redovima je pristupilo dovoljno mladih, borbenih, ubeđenih i teorijski potkovanih komunista što je dovelo do inicijative za stvaranje podmlatka NKPJ.\nNa predlog pokojnog druga Branka Kitanovića osnivača i prvog generalnog sekretara Partije, podmladak je nazvan SKOJ upravo po slavnoj omladinskoj komunističkoj organizaciji osnovanoj 1919. godine u Jugoslaviji. Drug Kitanović je predložio da omladinska organizacija NKPJ ponese ime SKOJ zato što ono nikada nije kompromitovano a Savez je imao slavnu istoriju i važnu ulogu u predratnom, ratnom i posleratnom periodu sve do 1948. godine kada je ugašen. Upravo je to razlog zbog čega omladina NKPJ 25. januar ne smatra osnivanjem već obnovom istorijskog SKOJ-a čiji kontinuitet u ideloškom smislu nastavlja u potpunosti.


RTS\t08.07.2019 14:24\n"Razgovarao sam sa predsednikom Nove demokratije Micotakisom, imali smo dug i prijateljski razgovor. Čestitao sam mu i poželeo mnogo uspeha", rekao je Vučić i dodao da se nada podršci Atine u narednom periodu.\nNapomenuo je da je i sa Aleksisom Ciprasom imao korektnu saradnju, ali da se nada da će ona sa novim grčkim premijerom biti još bolja.\nVučić je naveo da se protivio ekonomskoj politici ministra finansija Janisa Varufakisa – "kako ćemo, lako ćemo", i da je smatrao da najpre treba vratiti dugove i urediti javne finansije, pa tek onda ostalo.\nJavni dug Grčke je sada na 184 odsto BDP-a, dok je dug Srbije 51 odsto, ukazao je predsednik. Uprkos tome, u Grčkoj se živi bolje jer je njihov BDP neuporedivo veći od srpskog zahvaljujući turizmu, brodogradnji i drugim industrijskim granama.\nNjihov privredni rast u prvom kvartalu je bio oko jedan odsto, dok je rast Srbije bio iznad 2,5, a u drugom kvartalu preko tri odsto. "Njihov rast je uvek niži od našeg kada se Srbija normalno ponaša i radi", naveo je Vučić, koji ističe da će rast ove godine ići preko 3,5 odsto i da je Srbija lider u ovom delu Evrope.\nDve milijarde evra za mlade\nPredsednik Vučić je najavio i novi investicioni ciklus vredan deset milijardi evra. Rekao je da želi da obezbedi ne samo da budemo zemlja sa najvećim rastom već i sa ubedljivo najvećim rastom.\nNajavljene investicije ako se ne zadužujemo mogu da se pokriju, kaže, samo rastom od pet odsto. Mora javni dug da bude pod kontrolom, da ne bacamo novac.\nKaže da je insistirao da se dve milijarde izdvoje za mlade ljude i mlade bračne parove.\n"Najpre od školovanja, da ne razmišljaju da treže i četvrtu godinu negde drugde završavaju, da ulažemo u škole. Nisu dovoljne samo stipendije za mlade talente, treba još stipendija. Želim da razgovaramo sa mladima, da vidimo šta da uradimo da im bude lakše", rekao je Vučić.\nNaveo je i da će se graditi stanovi za mlade bračne parove i to 50.000 stambenih jedinica.\nVučić je rekao da su ljudi srećni kada vide auto-puteve, ali da treba da se pravi i kanalizacija, i to ne samo u Beogradu na levoj obali Dunava, već u svim većim gradskim i seoskim sredinama.\nPored Kliničkog centra Srbije i Vojvodine, Vučić je istakao radove u Kragujevcu, ali i otvaranje bolnica širom Srbije.\nMerkelova nije slučajno pohvalila Srbiju, naveo je predsednik, ističući da je ona u obzir uzela deset parametara.\n"Mi ćemo za godinu dana imati najveće plate u regionu Zapadnog Balkana, a bili smo blizu najnižih, i Makedonija je bila ispred nas, i BiH i Crna Gora za čak 130 evra. Danas je Crna Gora za 50 evra ispred. Očekuje nas povećanje plata koje će to gotovo da nadomestiti", zaključio je Vučić.\n"Još 10 godina bih mogao da se bavim ovim poslom, ali to mi ne pada na pamet"\nPredsednik Srbije i lider SNS-a Aleksandar Vučić juče je ponovio da će se povući ne kada ga pobede politički protivnici već kada mu se približe. To bi značilo da mogu još deset godina da se bavim ovim poslom, ali to mi ne pada na pamet, naveo je Vučić.\nTo govori o postignutim rezultatima, rekao je Vučić istakavši da Srbija ekonomski napreduje, da je suverena zemlja koja čuva svoje interese, za razliku od vremena kada su neki drugi bili na vlasti.\nPodsetio je da će sledeće godine neko drugi preuzeti SNS. "Čovek mora da zna kada je vreme da dođe do promena", rekao je Vučić.\n1. naravno, za sve su neki drugi krivi\n2. smrade odvratni


Izmješteni migranti iz prihvatnog centra Bira u Bihaću – Fokus.ba\nodluka Operativne grupe\nIzmješteni migranti iz prihvatnog centra Bira u Bihaću\nMigranti su izmješteni na osnovu odluke Operativne grupe za koordinaciju aktivnosti i nadzor nad migrantskom krizom u Unsko-sanskom kantonu (USK), a uz saglasnost ministarstva sigurnosti BiH\nPrivremeni prihvatni centar za migrante „Bira“ potpuno je prazan. Nakon što su izmješteni maloljetnici bez pratnje, oko 300 odraslih muškaraca takođe je u srijedu izmješteno iz „Bire“.\nJedan dio migranata pušten je da ide u „game“ (prelazak granice), drugi je prevezen u kamp „Lipa“, dok je trećoj grupi, koja je tražila povratak u Sarajevo, omogućeno da kupi karte za autobus, piše Radio Slobodna Evropa.\nPremijer Unsko-sanskog kantona (USK), Mustafa Ružnić, nakon izlaska svih migranata iz centra „Bira“, obratio se novinarima u Bihaću.\n“Ovim je riješen jedan sigurnosni i zdravstveno-epidemiološki problem”, rekao je Ružnić.\nMigranti su izmješteni na osnovu odluke Operativne grupe za koordinaciju aktivnosti i nadzor nad migrantskom krizom u Unsko-sanskom kantonu (USK), a uz saglasnost ministarstva sigurnosti BiH.\nOperativne grupe za koordinaciju aktivnosti i nadzor nad migrantskom krizom u USK zasjedala je u utorak 29. septembra i naložila zatvaranje prihvatnih kampova „Bira“ u Bihaću i „Miral“ u Velikoj Kladuši.\nPrva grupa migranata, njih 106, izmještena je početkom septembra iz migrantskog kampa ‘Bira’ u kamp ‘Lipa’ koji je udaljen 30 kiliometara od centra Bihaća.\nIzmještanje migranata počelo je nakon zaključka Predsjedništva BiH, koje je na sjednici održanoj 27. augusta zaključilo da se smještaj za migrante mora izmjestiti iz naseljenih mjesta i zadužilo Vijeće ministara BiH da u tu svrhu izdvoji iz budžeta državnih institucija pet miliona maraka (2,5 miliona eura).\nPrihvatni kamp „Bira“ u Bihaću otvoren je u oktobru 2018.godine, a prije godinu dana istekao je ugovor o zakupnini sa vlasnikom ovog objekta. Od tada Operativna grupa traži zatvaranje ovog kampa.\nU kampu „Bira“ za sada se nalazi oko 300 migranata koji će do kraja dana biti izmješteni u kamp „Lipa“, koji se nalazi 30 km od centra Bihaća.


Australijan open: Čudo - Crnogorka izbacila šampionku Ju-Es Opena\nU ženskoj konkurenciji naročito.\nZa najveću senzaciju pobrinula se Danka Kovinić, koja je sa grend slema u Melburnu eliminisala šampionku Ju-Es opena Emu Radukanu.\nCrnogorka je posle dva sata i 36 minuta velike borbe uspela da, iako je tek 98. na rang-listi Ženske teniske asocijacije, savlada Britanku sa 2:1, po setovima 6:4, 4:6, 6:3.\nInteresantno, šampionka njujorškog grend slema je jedini set osvojila kada je i imala najviše problema sa žuljevima, ali nije imala snage, a ni rešenja da zaustavi nadahnutu autsajderku.\nKovinićeva, koja je prvi put u karijeri dogurala do trećeg kola nekog od četiri najveća turnira, imaće za narednu suparnicu bolju iz meča u kome se sastaju Simona Halep iz Rumunije i Brazilka Hadad Maja.\nInače, na Australijan openu se danas desila velika "seča favorita" u ženskoj konkurenciji jer su ispale i treći nosilac, Garbine Mugurza, i šesta (Kontaveit) i 12. (Ribakina), a i pomenuta Radukanu, koja je bila 17. favorit.\nMuguruza je poklekla u duelu sa Aliz Korne (3:6, 3:6), Kontaveut od Dankinje Tauson (2:6, 4:6), a Ribakina je predala Žangovoj meč dok je Kineskinja vodila sa 6:4, 1:0.\nAustralijan open Danka Kovinić Ema Radukanu Australijan open 2022


Kao što je već pomenuto, na vrhu liste je Makron koji je, kako se navodi, iskoristio vakuum nastao zbog Bregzita i slabosti Njemačke i koji je razbijesnio Evropski parlament kada je kritikovao izborni sistem i pokušao da izmanevriše izbor Ursule fon der Lajen, ali i kada se usprotivio dosadašnjoj politici proširenja EU i spriječio pokretanje pristupnih pregovora sa Sjevernom Makedonijom i Albanijom.\nOdmah iza njega na listi je Margaret Vestager iz Danske, koja je svrstana u grupu ljudi od akcije koja je dobila drugi mandat u Evropskoj komisiji kao komesar za konkurenciju, što je jedna od oblasti u kojima EK može nesmetano i u kojime ona ima ovlašćenja koja ne oklijeva da izvrši.\nU kategoriju ljudi od akcije svrstani su i predsjednica Evropske centralne banke Kristin Lagarde, ruski predsjednik Vladimir Putin, britanski premijer Boris Džonson, njemačka kancelarka Angela Merkel, predsjednica EK Ursula fon der Lajen, irski premijer Leo Varadkar, bivši i vjerovatno budući austrijski kancelar Sebastijan Kurc i evrospki komesar za trgovinu Fil Hogan.\nU kategoriji ometača takođe se našlo devet osoba na kojoj je vodeće mjesto pripalo savjetniku britanskog premijera Dominiku Kamingsu koji je poznat po tome što je Britaniji priredio šok 2016. godine tako što se otkrilo da je on bio mozak kampanje za izlazak iz EU, a Politiiko navodi da on kao poštovalac Oto fon Bizmarka političke namjere četo poredi sa vojnom strategijom.\nNa drugom mjestu je lider njemačke stranke Zeleni Robert Habek koji je uspio da udvostruči popularnost stranke od kada ju je preuzeo prošle godine i za koga se zmatra da bi mogao da postane prvi njemački kancelar iz redova Zelenih.\nKategoriju sanjara predvodi švedska aktivistkinja Greta Tunberg koja je svojimn aktivnostima dobila podršku brojnih ekoloških stranaka naročito u Njemačkoj, Belgiji i Holandiji.\nU kategoriji sanjara nalazi se i mađarski premijer Viktor Orban za koga se kaže da je predvodnik nacionalizma u EU, francuski ministar finansija Bruno le Mer, njemica Karola Reketer koja je postala poznata zahvaljujući spašavanju migranata kod italijanske obale, generalni sekreter Evropskog parlamenta Klaus Vele, britanska komesarka za informisanje Elizabet Denam.


Inflacija u evrozoni na 13-godišnjem maksimumu u oktobru\nOvo je najviši nivo rasta postrošačkih cena u 19-članom monetarnom bloku od jula 2008. godine\nInflacija u evrozoni dostigla je u oktobru 4,1 odsto na godišnjem nivou, dostigavši novi najviši nivo u poslednjih 13 godina, prema današnjim preliminarnim podacima evropske statističke službe Evrostat.\nOvo je najviši nivo rasta postrošačkih cena u 19-članom monetarnom bloku od jula 2008. godine, prema podacima Rojtersa, i nadmašuje prognoze ekonomista koji su u proseku predviđali stopu od 3,7 procenata.\nU septembaru ove godine, međugodišnja inflacija u evrozoni je iznosila 3,4 odsto.\nOsnivač Tvitera pesimističan: SAD i svet će uskoro zahvatiti hiperinflacija!\nSve veći rast Inflacije u evrozoni: Cene na najvišem nivou u poslednjih 13 godina\nStiže novi skok cena: Upozorenje najvećih prehrambenih kompanija!\nEvrostat je danas takođe objavio da je bruto domaći proizvod evrozone (BDP) u trećem kvartalu, prema preliminarim podacima, ostvario rast od 2,2 procenta ubrzavši u odnosu na rast od 2,1 odsto u prethodnom tromesečju, dok je na godišnjem nivou porastao za 3,7 odsto.\nU Evropskoj uniji, BDP je u periodu jul-septembar porastao za 2,1 odsto na kvartalnom nivou, a na godišnjem za 3,9 procenata.\nInflacija dostigla skoro 10 odsto: Zahuktava se i u Srbiji, a evo šta je najviše poskupelo!\ninflacija Evrozona rast cena EU


Stefanović o Hrkalović i Lučanima\nVesti Autor:Beta17. dec. 201811:38 > 13:36\nMinistar unutrašnjih poslova Nebojša Stefanović izjavio je da je državna sekretarka MUP-a Dijana Hrkalović bila u Lučanima na dan lokalnih izbora po njegovom nalogu, a u cilju smirivanja situacije. Stefanović je dodao da je rekao predsedniku Srbije Aleksandru Vučiću da je spreman da ponudi ostavku.\nOn je na vanrednoj konferenciji za novinare rekao da je Dijana Hrkalović sve vreme bila u ispostavi Policijske stanice Lučani u naselju Guča, što je, kako kaže, po predstavnicima opozicije „užasan greh kad je državni sekretar u policijskoj stanici“.\n„Videli ste te verbalne napade kojima je bila izložena“, rekao je Stefanović, dodajući da ne želi da ih izgovori.\nOn je rekao da je do ovog došlo nakon što su predsednik Dveri Boško Obradović i još tridesetak lica „upali“, u izbornoj noći oko 19. sati, u policijsku stanicu i pri tom „bezmalo linčovali“ policajce.\n„Upali su u vreme kad je saslušavan L.Đ. po nalogu tužioca zbog sumnje da je napao novinara tog dana, bili su drski, bezobrazni, pretili su policajcima“, rekao je Stefanović.\nI funkcioner Narodne stranke u policiji, Stefanović kritikuje upad Obradovića\nPrema njegovim rečima, policija se nije mešala u izborni proces, već je sve radila po nalogu tužilaštva.\nMinistar je naveo da su po nalogu tužioca samo dve osobe saslušane u Policijskoj stanici u Lučanima, a ne dvadesetak kako su to po njegovim rečima, tvrdili predstavnici Saveza za Srbiju i dodao da nijednom od njih nije određeno zadržavanje.\nDržavna sekretarka Ministarstva unutrašnjih poslova Dijana Hrkalović izjavila je juče da su predstavnici Saveza za Srbiju predvođeni Boškom Obradovićem upali u policijsku stanicu u Guči, jer su hteli da se obračunaju sa policajcima i da je doživela „najbrutalnije uvrede“ kada je pokušala da smiri situaciju.\nObradović je sa predstavnicima i simpatizerima Saveza za Srbiju ušao u policijsku stanicu nezadovoljan privođenjem potpredsednika Izvršnog odbora Narodne stranke Lazara Đurovića.\nHrkalović je ocenila da su oni želeli su dа se obrаčunаju sа ljudimа iz policije i tužilаštvа, što predstаvljа otvoreni udаr nа institucije držаve Srbije.\n„Po svаku cenu su hteli dа se obrаčunаju sа policаjcimа, аli i sа tužiocimа koji su u tom trenutku uzimаli izjаvu od Đurovićа u stаnici. Apsolutno nisu birаli sredstvа kаko bi sprečili dа se zаkon primenjuje jednаko premа svimа, mа ko se o njegа ogrešio“, navela je ona.\nRekao sam Vučiću da sam spreman da ponudim ostavku\nMinistar unutrašnjih poslova izjavio je da je rekao predsedniku Srbije Aleksandru Vučiću da je spreman da ponudi ostavku posle incidenata na lokalnim izborima u Lučanima jer je osetio „jedan deo odgovornosti i nemoći“ da zaštiti svoje kolege u ispostavi policijske stanice u Guči.\n„Kad sam video to ponižavanje policije, a svestan sam da ne možete uvek da reagujete striktno po procedurama, tada sam to rekao predsedniku Srbije, makar kao čin podrške kolegama. Kad vidite da upadaju unutra i kad gledam ljude koji se osećaju nemoćno jer hoće da budu normalni, onda nemam pravo da ćutim“, kazao je Stefanović.\nNavodeći da policija uvek ima izbor u zakonskim okvirima da li da reaguje oštro ili ne, ministar je kazao da je na njegovu sreću, policija u Lučanima izabrala da reaguje „veoma blago“.\n„Danas raznorazni demonstranti šetaju i blokiraju ulice po pet časova i nema problema, a ne tako davno bilo je i vodenih topova, suzavaca, metaka. Ne znam da li u poslednjih pet godina znate kako izgleda vodeni top, o suzavcu da ne pričam“, rekao je Stefanović.\nPredstavnici SZS „krstarili džipovima“ po Lučanima\nNa pitanje o kolima bez registracija koja su kružila u mestima gde su se održavali izbori, Stefanović je odgovorio da je bila samo jedna takva prijava, ali da policija nije zatekla ta kola na lokaciji koja je pomenuta jer su već otišla.\nOn je rekao da će se ispitati informacije, koje se pominju na društevnim mrežama, da su brojna kola bez tablica kružila danima pre izbora u ovim mestima.\nStefanović je rekao da su na dan izbora u mestima gde su održani bili prvenstveno predstavnici Saveza za Srbiju i „krstarili džipovima“ po Lučanima i da to nije ništa protivzakonito, ali da opoziciji smeta kad se pojave u Lučanima predstavnici Srpske napredne stranke.\nNa pitanje o problemima koje je imala ekipe TV N1 dok je snimala prilog tokom izbornog dana, on je rekao da nema informaciju da je podneta prijava ali će proveriti.\nStefanović je naveo da je novinar Nikola S. sa portala Lokalne vesti prijavio da su oko 11 sati tog dana neka lica fizički nasrnula na njega i udarila ga što se „vidi na snimcima koje je ovoj portal podelio“.\nStefanović je rekao da su lica privedena zbog napada na novinara identifikovana i da nisu iz Lučana već iz Prijepolja, Beograda i Arađelovca.\nDijana HrkalovićlučaniNebojša Stefanović


Vlast u Vladimircima formirale SNS i SPS – Podrinske\nVlast u Vladimircima formirale SNS i SPS\nVlast u Vladimircima formirala je koalicija koju čine 12 odbornika Srpske napredne stranke i tri odbornika Socijalističke partije Srbije. Ova odluka saopštena je u sredu na konferenciji za novinare u prostorijama Skupštine opštine Vladimirci, kojoj su priusustvovali predsednik Opštinskog odbora SPS- a u Vladimircima Dragan Simeunović, Vladan Milošević i Milorad Milinković iz SNS-a, koji će, kako je nezvanično rečeno, ostati na čelu opštine Vladimirci.\nKao razloge za predomišljanje i raskid koalicije sa Demokratskom strankom, verifikovane na skupštini 29. avgusta, Simeunović je naveo interes građana i prevazilaženje nesuglasica koje su prvenstveno proizašle iz ličnih sujeta obe strane. On je dodao da je u interesu građana da dobiju vlast podudarnu sa republičkom.\n-Svi mi političari smo sujetni. Došlo je do nekih nesuglasica na lokalnom nivou, međutim, uz posredovanje vrha stranke iz Beograda, uspeli smo da izgladimo međusobne odnose i prevagnulo je mišljenje da opštine poput Vladimiraca treba da imaju identičnu vlast kao u republici. Ličnog sam ubeđenja da je ova koalicija trebalo da bude dogovorena još 25. aprila, odmah posle izbora, ali nikad nije kasno. Pred nama je period u kojem imamo dosta prostora da svojim udelom i političkim angažovanjem u vrhu svojih partija učinimo dosta za Vladimirce- rekao je Simeunović i naglasio da ta koalicija nije rezultat pritiska vrha obe stranke, već isključivo dogovora u interesu građana.\nVladan Milošević iz SNS-a se saglasio da je svrha da prvenstveno građani imaju benefit od ove vlasti. On je obrazložio da je je poslat dopis Ministarstvu za lokalnu samoupravu, nakon čijeg odgovora će biti organizovana sednica Skupštine opštine i verifikovana dogovorena koalicija. Milošević je rekao da će, ukoliko dva odbornika SNS-a koja su prešla u suprotni tabor odluče da se ponovo vrate u tu stranku, o njihovoj sudbini odlučivati nadležni organi stranke. Sednica Skupština opštine će biti zakazana najverovatnije u toku naredne nedelje.\nPodsetimo, prošlog utorka, uprkos opstrukcijama, održana je sednica tadašnje parlamentarne većine u Skupštini opštine Vladimirci koju su činili odbornici dotadašnje opozicije- SPS, DS, Jedinstvena Srbija i Grupa građana „Janko Đurić“, zajedno sa odbornicom koja je napustila redove SNS-a. Nakon formiranja nove koalicije SNS-a i SPS-a, svi odbornici osim SPS-a ponovo postaju opozicija u lokalnom parlamentu.


Od početka septembra 394 učenika u Novom Pazaru zaražena koronavirusom – radiosabac.com\nOd početka septembra 394 učenika u Novom Pazaru zaražena koronavirusom\nU Novom Pazaru je od početka školske godine koronavirus potvrđen kod 394 učenika, od kojih je 274 osnovaca i 120 srednjoškolaca, pokazuju objavljeni podaci Zavoda za javno zdravlje u ovom gradu.\nDirektor te zdravstvene ustanove Šefadil Spahić rekao je da najviše zaraženih registrovano u drugoj nedelji septembra, kada je zaraza potvrđena kod 133 učenika osnovnih i 41 učenika srednjih škola.\n„U prvoj nedelji septembra imali smo 128 obolelih učenika, dok je u poslednjoj nedelji ovog meseca registrovano ukupno 92 đaka kod kojih je potvrđen koronavirus. Tabele sa podacima obolelih učenika koje popunjavamo na nedeljnom nivou šaljemo Institutu za javno zdravlje Batut“, navodi Spahić.\nOn pojašnjava da se podaci koje dobija Batut prosleđuju Timu za praćenje i koordinisanje primene preventivnih mera u radu škola, koji na osnovu toga donosi odluke o modelima nastave koji će se primenjivati u određenim lokalnim samoupravama.\nZa učenike srednjih škola u Novom Pazaru, model nastave se od početka školske godine menjao četiri puta, a prema odluci Tima za škole, od ponedeljka će u ovom gradu ponovo biti uvedena kombinovana nastava.


Sberbank “Super štednja” - štednja sa 2 odsto kamate\nŠtedite u jednoj od najstabilnijih finansijskih institucija u svetu, sa preko 175 godina dugom tradicijom poslovanja, čije ime znači “štednja”.\nProizvodi i usluge Sberbanke fokusirani su na potrebe klijenata i zasnovani na najvišim standardima kvaliteta. Tradicija, stabilnost i kredibilitet čine Sberbanku sigurnim mestom za sva vaša ulaganja.\nSberbank “Super štednja” jedina je štednja sa nominalnom kamatnom stopom od 2% (odnosno 1.71% EKS) i garantuje najvišu kamatnu stopu koja se klijentu pripisuje na redovan devizni račun nakon isteka perioda oročenja od dve godine.\nZa štednju na 12 meseci nominalna kamatna stopa iznosi 1.20% (odnosno 1.03% EKS), dok oročenje na 15 meseci prati nominalna kamatna stopa od 1.70% (odnosno 1.38% EKS) godišnje.\nViše informacija o možete dobiti u svim Sberbank ekspoziturama, na web sajtu banke ili pozivom Kontakt centra na broj 19909.


ONLAJN OBUKE ZA 100 PILOT-ŠKOLA\nU okviru priprema za prvo pilotiranje državne mature sredinom septembra 2020. godine organizovani su informativni sastanci sa direktorima pilot-škola na kojima su predstavljeni planirani vremenski okviri i aktivnosti, ali i razgovarano o zadacima, obavezama i očekivanjima svih učesnika u procesu pilotiranja državne mature.\nTokom sastanaka škole su detaljnije upoznate sa planovima za sprovođenje državne mature, ali i sa konkretnim koracima i uslovima prvog pilotiranja. Istaknuto je da je cilj prvog pilotiranja državne mature da se proveri kvalitet ispitnih zadataka koje su u prethodnom periodu razvile radne grupe za izradu ispitnih materijala, ali i da se u određenom obimu testiraju i principi i elementi procedura sprovođenja državne mature. Evaluacija rezultata pilotiranja trebalo bi da pruži informacije neophodne za dalje korake i odluke. Uloga pilot-škola u tom procesu je od izuzetnog značaja, pa je posebna pažnja na sastancima bila posvećena zaduženjima Školske maturske komisije koja je nadležna za organizaciju sprovođenja državne mature na školskom nivou i zaduženjima ostalih učesnika – Školske ispitne komisije, dežurnih nastavnika i supervizora.\nObuke planirane kao podrška školama za realizaciju prvog pilotiranja državne mature održane su krajem septembra 2020. godine. Prilagođene uslovima rada u toku pandemije, odžane su na daljinu, a škole su bile podeljene u grupe.\nSadržaj obuka obuhvatio je plan pilotiranja, upoznavanje sa sadržajem stručnih uputstava, rezultatima rada radnih grupa, zaduženjima različitih učesnika u procesu pilotiranja, smernice za rad sa kandidatima sa smetnjama u razvoju i invaliditetom i prilagođavanje tehničkih uslova.\nSve obuke pratili su i predstavnici obrazovnih institiucija – Ministarstva, Pokrajinskog sekretarijata za obrazovanje, ZUOV-a, ZVKOV-a i Pedagoškog zavoda Vojvodine.


DR GNJATOVIĆ: Poznato trajanje imuniteta posle vakcinacije – 24sata online\nDR GNJATOVIĆ: Poznato trajanje imuniteta posle vakcinacije\nEfekti vakcine protiv korona nisu trajni, ali se pretpostavlja se da imunitet posle vakcinacije trajati do dve godine, kaže doktorka Marija Gnjatović iz Instituta za primenu nuklearne energije (INEP). Ona je navela da ostaje da se razvije trajnija formula vakcine, ukoliko se širenje epidemije korona virusa ne zaustavi.\nGnjatovićeva je rekla da je najvažnije koliko je vakcina bezbedna i efikasna i dodala je najverovatnije da se na tržištu pojave vakcine bazirane na primeni genetskog materijala virusa.\n– Postoji i nekoliko kineskih vakcina proizvedenih na klasičan način sa umrtvljenim virusom, dok su ostale vakcine bazirane na RNK virusu – rekla je Gnjatovićeva.\nDoktorka je dodala da je moguće da je virus korona mutirao više od 12.000 puta i objasnila da virusi stalno mutiraju u prirodi i da je to uobičajen proces.\n– Imamo sreću da ovaj virus mutira tako da ne izaziva značajne promene niti u virulentnosti, niti u uzrokovanju teže kliničke slike. Uglavnom se radi o takozvanim neutralnim mutacijama, bez efekta na širenje ili simptome bolesti – objasnila je Gnjatovićeva, dodavši da nijedna vakcina u medicini nije efikasna 100 odsto i da svaka ima nus pojave.\nIstakla da prioritet za vakcinaciju treba da imaju kategorije koje su konstantno izložene virusu, poput zdravstvenih i prosvetnih radnika, prodavaca…\n– Postavlja se pitanje da li i oni koji imaju antitela treba da prime vakcinu – mislim da u nekom trenutku treba i oni da se vakcinišu jer se do kolektivnog imuniteta dolazi samo vakcinacijom – zaključila je doktorka Marija Gnjatović.\nVakcine već rezervisane\nDoktorka kaže da su vakcine protiv kovida-19 već rezervisane i da za Srbiju neće biti pitanje koju vakcinu da uzme, već koja je dostupna, kao i da je na regulatorinim telima da ispitaju njenu bezbednost i efikasnost. Kako kaže, Srbija je će uzeti dostupne vakcine, a nema ništa protiv da to budu i kineske.\n– Oni su testirali veliki broj u trećoj kliničkoj fazi, možda ne treba eksperimentisati sa novim vakcinama na novom virusu – rekla je Gnjatovićeva.\nTagovi: imunitetkoronaviruskovid 19Marija Gnjatovićvakcina\n“Čudesna Žena” najveći hit na Torentu (VIDEO)\nDžiboni: Ja sam uvek u samoizolaciji


source.ba | Odluka Skupštine: Usvojena Rezolucija protiv organizovanja srbijanskog referenduma na Kosovu\nSkupština Kosova je na vanrednoj sednici usvojila Rezoluciju protiv organizovanja srbijanskog referenduma o ustavnim promenama u oblasti pravosuđa 16. januara na teritoriji Kosova, javlja Anadolu Agency (AA).\nBritanci poslali Kosovu veću količinu protivraketnih sistema - Vulin negoduje: Šaljete oružje teroristima\nNa Kosovu potpuno povučeni ‘Kinder’ proizvodi\nNovi udarac Vučićevom režimu: Američki kongresmen traži od pet zemalja EU da priznaju Kosovo\n"Ako srpski vojnik uđe na Kosovo, Beograd će biti bombardovan"\nZa rezoluciju je glasalo 76 prisutnih zastupnika. Nije bilo glasova protiv i uzdržanih, ali u sali nije bilo srpskih zastupnika. Sjednici nisu prisustvovali ni zastupnici opozicione Demokratske partije Kosova, mada je ta partija podržala odluku Vlade da se ne dozvoli održavanje referenduma.\nPremijer Kosova Albin Kurti, na čiji zahtjev je održana vanredna sjednica Skupštine, na početku je predstavio rezoluciju od osam tačaka kojom se Skupština izjašnjava protiv održavanja srbijanskog refernduma na teritoriji Kosova kako se ne bi ugrozio suverenitet i ustavni poredak Kosova.\nRezolucijom se naglašava da je ustavna obaveza da se odbrani suverenost zemlje, ali da se mora ispoštovati i pravo građana sa dvojnim državljanstvom da glasaju. Kurti je je rekao da se sprečavanjem održavanja referenduma koji organizuje Srbija ne krši pravo glasa nikome, već se samo poštuju kosovski Ustav i zakoni, dok građani kosovski Srbi mogu da glasaju putem pošte ili u Kancelariji za vezu Beograda u Prištini.\n- U Republici Kosovo, osnovna prava i slobode važe za sve građane. Jednako važe i kada je u pitanju pravo glasa. Isto važi i kada je reč o pravu glasanja na referendumu koji će održati Srbija, garantuje se nevećinskoj srpskoj zajednici na osnovu Ustava i zakona koji je na snazi u Republici Kosovo, ali ostvarivanje ovog prava mora da se vrši pod okriljem naših pravnih normi - rekao je Kurti.\nI zastupnici manjinskih, nesrpskih zajednica, podržali su rezoluciju.\nPodsjetimo, ambasadori Kvinte i Evropska unija u zajedničkom saopćenju pozvali su Vladu Kosova da omogući kosovskim Srbima da glasaju na referendumu Srbije. Međutim, državni vrh Kosova na sastanku sa ambasadorima zemalja Kvinte i predstavnikom EU izjasnio se protiv održavanja referenduma Srbije na teritoriji Republike Kosovo.


Prva sednica Izborne komisije\nU skladu sa Pravilnikom o izborima danas je u Beogradu održana prva sednica Izborne komisije Saveza. Na sednici je izvršen pregled prispelih kandidatura za starešinu, zamenike starešne, članove Starešinstva i članove Nadzornog odbora Saveza.\nIzborna komisija je konstatovala da se izborni postupak odvija po Pravilniku, da su prispele kandidature za sve dužnosti koje se biraju na Izbornoj skupštini. Izborna komisija je utvrdila liste kandidata, zatražila da se u predviđenom roku od tri dana pojedine kandidature dopune i u skladu sa Statutom Saveza obavestila Starešinstvo Saveza o svojoj odluci.\nIzborna komisija planira da zaseda narednog vikenda kada se očekuje da će proglasiti liste kandidata i dostaviti ih članovima Skupštine Saveza na odlučivanje.\nPreuzmi pregled kandidata (pdf)


Branioci Azovstalja tvrde da su ruske snage upale u fabriku\nTanjug 3. maja 2022. 15:44\nMARIJUPOLJ – Ukrajinski braonioci čeličane „Azovstalj“ tvrde da su ruske snage upale u tu fabriku.\nZamenik komandanta puka Azov koji se nalazi u čeličani potvrdio je za agenciju AP da su ruske snage upale u fabriku.\nOdgovarajući na pitanje o izveštajima ukrajinskih medija da je fabrika bila napadnuta, Svjatoslav Palamar je rekao da su oni tačni.\nRanije danas je komandant brigade Nacionalne garde Ukrajine Denis Šlega rekao da „neprijatelj pokušava da upadne u fabriku Azovstalj sa značajnim snagama koristeći oklopna vozila“.\nAgencija RIA Novosti pozivajući se na rusko Ministarstvo odbrane je ranije danas izvestila da su ruske snage počele da granatiraju i bombarduju čeličanu „Azovstalj“ u južnom ukrajinskom lučkom gradu Marijupolju nakon što su ukrajinski vojnici iskoristili režim prekida vatre kako bi zauzeli vatrene položaje.\n„Proglašen je prekid vatre, civili su morali da se evakuišu sa teritorije Azovstalja. To su iskoristili vojnici Azova i Ukrajine, koji su stacionirani u fabrici. Izašli su iz podruma, zauzeli vatrene položaje na teritoriji i u zgradi fabrike“, navodi ruska agencija u izveštaju, preneo je Rojters.\nKako dodaje Ministarstvo odbrane, sada jedinice ruske vojske i samoproglašene Donjecke Narodne Republike (DNR), koristeći artiljeriju i avijaciju, počinju da uništavaju te vatrene položaje.


MAČVA SPREMNA ZA NOVI PRAZNIK FUDBALA SA CRVENOM ZVEZDOM U ŠAPCU -\nDa je četvrtfinalna KUP utakmica između šabačke Mačve i ekipe Crvene zvezde potvrdila najavljivan fudbalski spektakl u Šapcu, dokaz su bile prepune tribine stadiona šabačkog superligaša, fenomenalna navijačka atmosfera tokom celog meča i zanimljiva igra obe ekipe, koja je ipak morala biti rešena penal serijom. Istorijski uspeh plasmana u polufinale KUP-a Srbije, igrači šabačke Mačve nisu dugo slavili, svesni da ih već u nedelju očekuje sigurno još teži susret, jer veliki i kvalitetni klubovi među kojima je i Crvena zvezda, sigurno neće dozvoliti novi poraz i da će znatno jači sastav Beograđana obeležiti superligašku utakmicu. U okviru 28. kola Šapčani dočekuju crveno-bele u nedelju, 18. marta od 17 časova. Direktan prenos je na TV Arena sport 1.\nŠef Stručnog štaba FK Mačva, Dragan Aničić u iščekivanju novog susreta sa liderom superligaškog društva, posebno je želeo da istakne ponašanje stručnog štaba i igrača Crvene zvezde nakon KUP utakmice, koji su dali primer kako se treba ponašati u porazu. „Šef stručnog štaba, Vladan Milojević i svi igrači uprkos porazu koji je za njih bio bolan i sigurno težak, čestitali su i meni i mojim igračima i na taj način pokazali da su prava gospoda i veliki klub u svakom smislu te reči. Ovo ističem jer sam u prethodnom periodu imao i negativna iskustva posle utakmica koje smo pobeđivali. To su stvari na koje ne treba da gledamo kao da je u pitanju život ili smrt i niti da pravimo sad od pobede nešto veliko, kao ni da je njihov poraz nešto strašno što se desilo“, naglasio je Aničić.\nŠef struke crveno-crnih i pored euforije koja vlada u Šapcu već dva dana, kaže da nema sličan osećaj jer nije takav tip, a u prvenstvenoj utakmici očekuje znatno jači sastav crveno-belih nego što je to bio slučaj u KUP-u. „Ja ne letim kada su pobede, ali i ne padam kada su porazi u pitanju. Kao što sam rekao pred utakmicu u KUP-u, čuda su moguća i mi smo napravili čudo, ali nije moguće baš praviti ih svaka tri dana. Sigurno da je Zvezda bila favorit prethodnu utakmicu, ali pred ovu prvenstvenu biće još veći favorit, jer tako veliki klub sebi ne dozoljava da tri utakmice zaredom ne pobedi. Vratiće im se neki igrači koji su bili povređeni i koje su odmarali, sigurno je da će biti mnogo jači i da će nas sada mnogo ozbiljnije shvatiti. Mi ćemo sa naše strane opet pokušati da budemo agresivni, disciplinovani i da ponovimo igru koja nas je i dovela do prolaza u KUP-u. Da li ćemo uspeti da još jednom iznenadimo ne znam i ne mogu da obećam rezultat, ali ono u šta sam siguran je da će moji igrači imati još jednom pravi odnos prema igri“, istakao je Aničić.\nStrelac pobedonosnog gola u KUP utakmici, kapiten Filip Pejović kaže da nema mnogo vremena za slavlje, jer u fudbalu ne treba mnogo gledati u prošlost, nego se treba baviti budućnošću. „Mi smo svi tek danas svesniji da smo napravili veliki rezultat, ali ta utakmica je već prošlost i okrenuti smo narednoj utakmici. Novi susret sa Crvenom zvezdom biće mnogo teži zadatak za sve nas. Moramo biti na istom nivou kao i u KUP susretu. Navijači u sredu su bili sjajni, bodrili su nas do samog kraja. Pozvao bih ovom prilikom sve Šapčane, da u nedelju dođu na stadion i navijaju za Mačvu za svoj gradski klub i daju podršku ovim momcima koji nose crveno-crni dres, da zajedno napravimo jedan dobar rezultat protiv lidera i u nedelju“, poručio je kapiten Pejović.\nPrvotimac Mladen Lazarević, KUP susret sa Crvenom zvezdom posmatrao je sa tribina, a za predstojeću prvenstvenu utakmicu kaže da će svi igrači pružiti svoj maksimum u borbi za pozitivan rezultat, koji je sve osim poraza. „Pozvao bih publiku da dođu u što većem broju, jer i u prethodnoj utakmici oni su zaista bili naš 12. igrač na terenu, mislim da se odrazilo na moje saigrače kao dodatni motiv da daju svoj maksimum protiv jedne od najboljih ekipa u našoj ligi. S druge strane i od Crvene zvezde očekujemo poseban motiv u nedelju, sigurno će želeti da se revanširaju. Sudeći po nekim izjavama igrača, nisu se nadali ispadanju iz KUP-a, tako da će u ovaj novi susret sigurno ući sa još većom željom da odnesu bodove iz Šapca. Nadam se da ćemo imati snage i da uz pomoć publike ostvarimo ponovo povoljan rezultat, a to je sve osim poraza“, kaže Lazarević.\nFudbalski savez Srbije je utakmicu 28.kola Super lige Srbije između šabačke Mačve i ekipe Crvene zvezde proglasio utakmicom visokog rizika, zbog čega će bezbednosne mere biti povećane. Ulice oko stadiona „Mačve“ biće zatvorene za saobraćaj I ovim putem mole se građani da automobile na dan utakmice ne parkiraju na tim mestima.\nProdaja ulaznica počinje u subotu 17. marta od 10 do 18 časova, a u nedelju biletarnice će raditi od 10 sati. Napominjemo da navijači Crvene zvezde ulaznice za Istočnu tribininu mogu kupiti u posebno odvojenoj biletarnici koja će biti smeštena u „Kuli“ stadiona takodje u subotu od 10h do 18h i na dan utakmice od 10 sati. Organizovana navijačka grupa Crvene zvezde biće smeštena u boksu na Istočnoj tribini, a ostale pristalice crveno-belih koji žele da budu blizu najvatrenijih navijača, ulaznice kupuju na biletarnici u Kuli stadiona. Ostali građani koji žele da utakmicu gledaju sa Istočne tribine, karte kupuju takođe na biletarnici u Kuli. Pripadnici policije i služba bezbednosti napraviće tampon zonu na ovoj tribini ukoliko za to bude potrebe.\nUlaznice se ne mogu rezervisati, niti kupiti na drugim mestima osim na biletarnicama stadiona Mačve. Ulaz je besplatan samo za decu mlađu od 10 godina. Po propisu superligaškog takmičenja, deca uzrasta do 16 godina utakmicama mogu prisustvovati jedino u pratnji punoletne osobe. Mole se posetioci da zbog pojačanih mera bezbednosti na utakmicu dođu ranije I poštuju uputstva pripadnika policije I službe obezbeđenja. Kapije stadiona otvaraju se u nedelju od 15 časova.\nOvim putem FK „Mačva“ se zahvaljuje organizovanoj grupi navijača Crvene zvezde na fer i sportskom navijanju tokom KUP utakmice u Šapcu i želimo im dobrodošlicu i na superligaški susret u nedelju.\nTags: crvena zvezda, macva, šabac, super liga\nPrevious Košarkašice Zvezde i Partizana za trofej u Kupu (foto+video)\nNext Košarkašice Partizana pobedile Zvezdu i osvojile Kup


- Srbija neće odustati od zaštite međunarodnog prava i pravde i apelujemo na partnere, pre svega iz Evropske unije, da rešavaju problem nastao zbog toga što je Priština povećala carine za 100 odsto na robu koja dolazi iz centralne Srbije, kako bismo svi zajedno mogli da nastavimo tamo gde smo stali pre 6. novembra, kada je Priština već podigla takse za 10 odsto - naveo je on u autorskom tekstu za nedeljno izdanje grčkog lista "Elefteros Tipos".\nKako dalje piše, u ovom trenutku je na potezu EU zato što je povećanje taksi kršenje Sporazuma o stabilizaciji i pridruživanju i sporazuma CEFTA. Srbija, navodi, ne pristaje ni na kakva nova pravila i ucene već pozivamo Prištinu da povuče nezakonite, varvarske i protivcivilizacijske takse na srpske proizvode, kako bi mogli posle toga da nastavimo razgovore.\n- Ovo svakako nije samo ekonomska mera, već je iza nje retrogradna politika, koja potpomognuta isto takvim idejama i politikama iz regiona pre svega, Albanije. Podrškom kosovske blokade za robu iz Srbije premijer Albanije Edi Rama krši dogovore o regionalnoj saradnji i jedinstvenom ekonomskom prostoru, te je posle ovoga besmisleno držati bilo kakve sastanke o regionalnoj saradnji. Iza ovoga, krije se veoma opasna namera stvaranja "velike Albanije", i u tom smeru je napravljen prvi korak pre par dana u Peći, kada je najavljeno praktično ukidanje granica između južne srpske pokrajine i Albanije - naveo je Spasojević.\nOn je kazao i da je Srbija konstruktivna, da za sada neće uvoditi protivmere, kao i da je obavestila o svemu nadležne međunarodne i regionalne organizacije, pre svega CEFTU.\n- Pozivamo evropske partnere da ne popuštaju pod pritiscima i ne dozvole potpuno obesmišljavanje evropskih sporazuma. Za ceo region je neophodno da nastavimo da razgovaramo o regionalnom ekonomskom povezivanju, zajedničkom regionalnom ekonomskom prostoru, te međusobnom priznavanju profesionalnih i akademskih kvalifikacija, da bismo imali ne samo slobodniji protok roba i usluga, već i ljudi. Da bi to bilo moguće sve države regiona treba da odustanu od ideja koje krše suverenitet susednih država, jer je to preduslov saradnje - piše Spasojević.\nKako ističe, ovo je osetljiv trenutak i vrlo je važno da sve države, posebno one koje nisu priznale jednostrano proglašenu nezavisnost Kosova i Metohije, a pre svih prijateljska Grčka, ne načine nijedan gest koji bi Priština mogla protumačiti kao podršku svojoj neprihvatljivoj politici i koji bi vodio destabilizaciji regiona.


Dječije igralište poklon za Novu godinu\nNovo igralište u naselju Dubovica koje je zajednički projekat Opštine Budva, u partnerstvu sa pokroviteljem donacije dječijeg igrališta u Budvi, kompanijom Monterra, koja realizuje projekat Dukljanski vrtovi na Zavali i uz podršku Udruženja „Roditelji“,biće svečano otvoreno u utorak, 10. decembra u 10 sati.\nIgralište sadrži dva dijela, dio za manju djecu do 12 godina, sa brojnim rekvizitima i dio za sportske aktivnosti, koji sačinjava igralište za košarku, fudbal i rukomet.\nNa inicijativu kompanije Monterra, na igralištu, na dijelu za predškolsku djecu, biće instalirana antitraumatska podloga, što će omogućiti maksimalnu zaštitu za najmlađe.\nOvo igralište, čije će otvaranje biti obilježeno velikom proslavom za djecu,je najljepši novogodišnji poklon za Budvane. Kompletna donacija kompanije Monterra iznosi\nGradiće se Dnevni centar za djecu i omladinu sa smetnjama u razvoju u Budvi\nU ponedjeljak, 9. decembra, ministar rada i socijalnog staranja, Predrag Bošković, predsjednik Ppštine Budva, Lazar Rađenović i v.d. direktor Centra za socijalni rad opštine Kotor, Tivat i Budva, Vasilije Todorović, potpisaće Memorandum o razumijevanju za osnivanje i izgradnju objekta Dnevnog centra za djecu i omladinu sa smetnjama u razvoju u opštini Budva.\nDnevni centar u opštini Budva će se graditi u cilju promovisanja većeg stepena ostvarenja prava djece i omladine sa smetnjama u razvoju, njihove socijalizacije i integracije u zajednicu na principima jednakih mogućnosti, a u skladu sa njihovim sposobnostima.\nVlada je danas objavila međuarodni tender i za dugoročni zakup lokaliteta Bigovo Trašte\nVlada Crne Gore, javnom objavom, poziva na podnošenje ponuda iskusne međunarodne investitore sa dokazanom finansijskom sposobnošću, kao i iskustvom u projektovanju, gradnji i poslovanju velikim i složenim turističkim kompleksima mješovite upotrebe, zainteresovane za dugoročni zakup za period od najmanje 31 do najviše 90 godina lokaliteta “Bigovo Trašte”, opština Kotor, uključujući izgradnju i upravljanje ovim turističkim kompleksom.


četvrtak, 11 mart 2021 08:25\nPrvi mikrokredit u Bosni i Hercegovini je plasiran 11.marta 1996. godine, kao dio pilot projekta Svjetske banke (World Bank).\nBiti začetnik nečega što će obilježiti ekonomski rast jedne populacije, velika je odgovornost. Prvi mikrokredit u Bosni i Hercegovini plasiran je od strane Humanitarne organizacije BOSPO iz koje će poslije nastati mikrokreditna organizacija a potom Fondacija 'MI-BOSPO'.\nPodrška kojuÂ MI-BOSPO pruža ženama s ciljem njihovog ekonomskog osnaživanja, jačanja njihove finansijske neovisnosti ogleda se kroz činjenicu da su žene u poslovne djelatnosti uložile blizu pola milijarde KM.\nMI-BOSPO je tokom dvadesetpetogodišnjeg rada akumulirao značajna finansijska sredstva, koja obezbjeđuju dalji rast i poslovanje, te stekao povjerenje komercijalnih banaka i različitih međunarodnih finansijskih fondova. Nakon 25 godina stabilnog poslovanja nastavlja provoditi korake koji će osnaživati poduzetništvo i jačati BH ekonomiju, a preko mreže od 38 ureda i 200 zaposlenih osoba.


Odgođeni koncerti sarajevskih bendova ispred Pozorišta mladih - Klix.ba\nU okviru Dana KS Odgođeni koncerti sarajevskih bendova ispred Pozorišta mladih\nU okviru Dana KS\n1.5.2019. u 14:38\nSkroz Konvoj Činčila Sunday Stories Pank Flojd Jindas\nSarajevski bendovi Konvoj, Činčila, Pank Flojd, Sunday Stories, Jindas i Skroz su trebali nastupati ispred Pozorišta mladih 3. i 4. maja u okviru manifestacije Dani Kantona Sarajevo, ali su njihovi nastupi odgođeni zbog nepovoljnih vremenskih uslova.\nOrganizatori su odlučili pomjeriti koncerte za neke druge datume koji će biti naknadno saopćeni.\nVlada KS je u okviru ove manifestacije spremila bogat kulturni, zabavni, obrazovni i zdravstveni program, koncerte, radionice te preglede i konsultacije koji će biti besplatno dostupni svim građanima.\nTakođer će se polaganjem cvijeća i na druge načine obilježiti značajni datumi i događaji kao što su polaganje vijenca na mostu Suvade i Olge, odavanje počasti Prvom predsjedniku Republike BiH Aliju Izetbegoviću, polaganje vijenca na spomen obilježju ubijenoj djeci grada Sarajeva...\nSarajevska grupa Pank Flojd objavila album prvjenac, specijalni gost Sejo Sexon\n02.12.2019. u 09:18\nBend Činčila objavio novi album: Poslušajte kako zvuči "Bez oblika"\n1h 44min 11\n3h 29min 38\nU 61. godini 960\n3h 55min 55


DEMOS Pale: OC Jahorina da smanji cijenu parkinga za građane Istočnog Sarajeva - FILTER\nDEMOS Pale: OC Jahorina da smanji cijenu parkinga za građane Istočnog Sarajeva\nDemokratski savez – DEMOS Pale izdao je sopštenje povodom tačke dnvenog reda narednog zasijedanja Skupštine opštine Pale. Kako navode, jedna od tema na sjednici je Odluka kojom se Olimpijskom centru Jahorina daje saglasnost za korišćenje javnih saobraćajnih površina na području Jahorine.\nTim povodom, žele da obavjeste javnost da Klub odbornika DEMOS-a u Skupštini opštine Pale neće podržati predloženu Odluku i da će zahtjevati niže cijene parkinga za građane Istočnog Sarajeva.\n”Demokratski savez – DEMOS Pale, kao stranka koja svoje djelovanje zasniva na iskrenom i otvorenom odnosu sa biračima osjeća potrebu da se obrati javnosti u vezi sa jednom od tačaka dnevnog reda narednog zasijedanja Skupštine opštine Pale.\nJedna od tema o kojoj će odbornici Skupštine opštine Pale raspravljati na sjednici planiranoj za četvrtak, 07.10.2021. godine, je Odluka kojom se Olimpijskom centru Jahorina daje saglasnost za korišćenje javnih saobraćajnih površina na području Jahorine. Prema odredbama Odluke, zemljište se kao i prethodnih godina, ustupa bez naknade.\nUzimajući u obzir i više nego visoke cijene parkinga po kojima Olimpijski centar Jahorina godinama gostima naplaćuje korištenje navedenog parkinga, ali i toga da je isti taj Olimpijski centar opštini Trnovo za korištenje mnogo manje površine parkinga prošle godine isplatio 58.500 KM, Klub odbornika DEMOS-a u Skupštini opštine Pale neće podržati predloženu Odluku.\nKlub odbornika DEMOS-a u Skupštini opštine Pale tražiće izmjenu teksta predmetne Odluke na način da Olimpijski centar Jahorina ugovorom o ustupanju parking prostora preuzme obavezu da građanima Istočnog Sarajeva omogući korišćenje parking prostora po cijeni nižoj za 50%.\nUkoliko ovaj prijedlog iz nekog razloga nije prihvatljiv rukovodstvu Olimpijskog centra Jahorina, postoji i druga opcija u vidu ugovora kojim će se Olimpijski centar Jahorina obavezati da će isplatiti Opštini Pale finansijsku nadoknadu, po uzoru na ugovor sklopljen sa Opštinom Trnovo.\nDemokratski savez – DEMOS Pale ni na koji način ne želi da koči rad Olimpijskog centra Jahorina, o čijim uspjesima i finansijskim pokazateljima, te očekivanjima od naredne sezone čitamo u tekstovima na zakupljenim prostorima u domaćim, ali i regionalnim medijima. Od samih početaka rada na razvoju Jahorine kao turističke destinacije, Opština Pale pružala je punu podršku svim projektima i investicijama i učestvovala u njihovoj realizaciji, te smatramo da su se, u skladu sa svim ostvarenim uspjesima, stekli uslovi da se građanima Istočnog Sarajeva vrati barem mali dio onog što su kao poreski obveznici uložili.”\nTags: Demos Pale OC Jahorina\nPrethodna Sastanak Ćosića i Feng Veija: Razgovarno i o projektu vodonabdijevanja\nSledeća Pale: Počela hronometarska trka za Svjetsko prvenstvo u amaterskom biciklizmu


Mogherinijeva pozvala Tursku da poštuje slobodu izražavanja\nSa protesta zbog preuzimanja Zamana. Istanbul 6. mart 2016.\nVisoka predstavnica Evropske unije za vanjsku politiku i bezbednost Federica Mogherini pozvala je danas Tursku da poštuje osnovna demokratska prava i slobodu štampe, nakon što je turska vlada preuzela opozicioni list Zaman.\nMogerinijeva je prije početka samita EU i Turske u Briselu poručila da "Turska mora da poštuje najviše standarde u oblasti poštovanja ljudskih prava, vladavine prava i demokratije, počevši od slobode izražavanja".\nLideri Francuske i Belgije takođe su pozvali vlasti u Ankari da ne urušavaju slobodu izražavanja.\nTurska policija je u petak uveče, 4 marta, zauzela prostorije dnevnog lista Zaman, koji kritikuje predsjednika Redžepa Tajipa Erdogana, a iza kojeg stoji njegov protivnik, klerik Fetulah Gulen koji živi u SAD, nakon sudske odluke da taj list stavi pod nadzor, što dodatno pojačava zabrinutost za slobodu govora u Turskoj.\nPrije ulaska u zgradu, policija je suzavcem i vodenim topovima rastjerala stotine ljudi koji su se u znak protesta okupili ispred sjedišta tog medija u Istanbulu.


Janković: Srbija mora da se probudi - Dnevni list Danas\nSrbija mora da se probudi, jer režim ulazi u represivnu fazu, izjavio je danas predsednik Pokreta slobodnih građana Saša Janković povodom najnovijih prekršajnih prijava protiv učesnika protesta „Protiv diktature“.\n3Piše: DanasOnline 15. januara 2018. 14.00\nJanković je na konferenciji za novinare ocenio i da Srpska napredna stranka može da pobedi na izborima u Beogradu samo ako bude zloupotrebljavala državne resurse i medije.\nUpitan šta misli o odluci predsednika Socijaldemokratske stranke Borisa Tadića da na izbore u Beogradu izađe zajedno sa Demokratskom strankom, Janković je odgovorio da listama opozicionih stranaka želi najveći mogući uspeh i da očekuje da se „nađu na kraju puta“.\nJanković je izrazio uverenje da je Tadić kao političar pristalica demokratskih vrednosti.\nOn je ocenio i da je stvar tehnike kako će pojedine opozicione stranke izaći na beogradske izbore, ali je ukazao da je mnogo veći problem što „režim“ prekršajnim prijavama protiv učesnika protesta „Protiv diktature“ sudi mladosti Srbije.\n„Sudija mora da se probudi. Ovaj režim je prošao tri faze – fasadnu demokratiju, puzajuću diktaturu i otvorenu diktaturu – a sada ulazi u represivnu fazu. To je posebna faza svakog autoritarnog režima“, ocenio je Janković.\nOn je ukazao da su policija, vojska i tajne službe u Srbiji povezane u sistem u kome se ne zna šta ko radi i u kome se podaci koriste radi represije nad građanima.\n„Imamo kamere u gradu koje su donacija jedne strane zemlje u kojoj demokratija nije na zavidnom nivou. Planirano je povećanje broja tih kamera, a njihove tehničke mogućnosti su neverovatne“, ocenio je Janković.\nOn smatra da represija postaje „otvoreno lice režima“.\nNa pitanje novinara TV Pink šta misli o stanju u kome je vlast nekadašnjeg gradonačelnika Beograda Dragana Đilasa ostavila Pionirski grad, Janković je rekao da ne veruje u tvrdnje Aleksandra Vučića i slike koje je on prikazivao na televiziji.\nPrema Jankoviću, TV Pink „zloupotrebljava nacionalnu frekvenciju“, koju je dobio, kao i svi ostali emiteri, pod određenim uslovima.\nJedan od osnivača Pokreta slobodnih građana Rade Veljanovski ocenio je da nove prekrašjne prijave protiv učesnika protesta „Protiv diktature“ predstavljaju poruku svima ostalima koji bi mogli da se usude da kritikuju vlast.\n„Slede izbori, sve je povezano i to je poruka svima da će, ako na bilo koji način kritikuju vlast, imati posla sa sudovima i da će to da traje dugo“, istakao je Veljanovski.\nOn je pozvao Radioteleviziju Srbije da i predstavnicima opozicije da priliku da na javnom servisu predstave svoje kandidate za izbore u Beogradu, onako kako je to omogućeno predsedniku Srpske napredne stranke Aleksandru Vučiću.\nStudent Pavle Terzić, protiv koga je podignuta prekršajna prijava zbog protesta „Protiv diktature“, rekao je da se ne sudi njemu i njegovim kolegama, već osnovnim ljudskim pravima i da to može i drugim da se desi.\nOn je istakao da vlast želi da „robotizuje“ mlade ljude i dodao da neće na to pristati, već da će nastaviti da slobodno govori i radi.\nŽeleo bih svima da poručim da ako misle da je ovo samo naša priča i da smo mi krivi, onda ne moraju da dolaze ispred sudova i da nam pružaju podršku. Ako veruju da ovo može i njima da se desi i da je ovo odbrana svih nas, onda treba u njoj da se pronađu“, zaključio je Terzić.\n15. januara 2018. u 18.46\nNije "represija otvoreno lice rezima"nego je represija nacin vladanja ovog rezima.I nije da SNS moze da pobedi na izborima,"samo ako bude zloupotrebljavala drzavne resurse i medije",nego ce SNS da pobedi i na ovim izborima zahvaljujuci bas tome sto direktno ZLOUPOTREBLJAVA drzavne resurse i medije.I nisu oni glavni krivci sto otvoreno zloupotrebljavaju,ne go vi koji pristajete da ucestvujete u toj lakrdiji.\n15. januara 2018. u 21.39\nE moj Jankoviću. Za tebe je kraj puta kada se nađete sa ostalim opozicionim partijama da pravite koaliciju. To bi trebalo da je početak, a ne kraj. Mislim da ti nije mesto u politici i da se ništa ne razlikuješ od ovih što su na vlasti. Čak šta više…\n15. januara 2018. u 23.14\nOnaj ko je uspav““o Gojkovića bi da budi!


Drugi krug parlamentarnih izbora u Francuskoj, 1148 kandidata\nTanjug 19. juna 2022. 10:34\nU današnjem drugom krugu parlamentarnih izbora u Francuskoj nadmeće se 1.148 kandidata za 577 poslaničckih mesta u nacionalnoj skupštini koji u prvom krugu nisu osvojili natpolovičnu većinu glasova.\nSamo pet kandidata je izabrano već u prvom krugu izbora, osvojivši više od 50 odsto glasova izašlih birača. Četvoro su kandidati levičarske koalicije Nupes, a jedan iz Makronove koalicije Zajedno.\nU drugom krugu, najbrojniji su kandidati odlazeće većine: njih 415 iz političkih grupacija LaREM, Modem, Horizonti i Delovati.\nSledi leva koalicija NUPES sa 380 kandidata ne računajući trojicu neistomišljenika iz redova socijalista, prenosi BFM TV.\nŠto se tiče desničarskog Nacionalnog okupljanja, u drugom krugu se kandidovalo 209 kandidata, a iz redova Republikanaca 71.


Najavljen je novi Renault 5 supermini električni automobil - Otkup vozila\nOtkup vozila » Novosti » Najavljen je novi Renault 5 supermini električni automobil\nNovi stilizovani gradski automobil kompanije Renault, deo je šireg plana da se do 2025. godine plasira 7 električnih vozila od ukupno 14. Naime, cilj je da nova serija automobila bude na električni pogon uz novu CMF-BEV platformu.\nSvi pomenuti planovi deo su nove strategije firme, prema kojoj je cilj da do 2025. godine 30% prodaje novih automobila budu električna vozila. Naime, Luca da Meo, koji je u kompaniji Fiat bio zaudžen za ponovno oživljavanje modela 500, smatra da je ovo veoma bitan poduhvat, koji može da uzdigne kompletan brend formiran oko francuskog proizvođača.\nZnatno štedljiv, urban, gradski automobil\nŠef kompanije, Luca da Meo, najavio je da će korišćenje nove platforme i baterija omogućiti da početna cena modela Renault 5 bude oko 18,500 hilajda funti, što je za 30% manje nego kod modela Renault Zoe.\nNova tehnologija baterija bazirana na niklu, manganu i kobaltu smanjiće troškove po kWh, sa mogućim dometom do oko 400km. Renault 5 električni automobil proizvodiće se pod okriljem ElectriCity postrojenja u koje spadaju tri fabrike na severu Francuske u malim gradovima – Due, Mobež, Ruic. Fabrika u gradu Due biće glavni distributer i proizvođač baterija za sve proizvedene automobile na električni pogon u pomenutim fabrikama.\nRenault 5 biće sa standardizovanim motorom od 134 konjske snage za sva manja električna vozila, što će u kombinaciji sa ostalim specifikacijama, doprineti većoj uštedi energije i manjim troškovima za potrošače.\nPo svom dizajnu preuzeće neke bitne elemente od modela Renault Clio, koji se proizvodio od 1972. do 1996. godine. Osim toga, novi Renault 5, prototip električne verzije preuzima pojedine estetske detalje od originalne verzije, naročito one vezane za prednji deo automobila i svetla.\nMeđutim, prema šefu dizajnerskog tima kompanije Renault, novi model dobija na većoj atraktivnosti i urbanom izgledu.\nVeć isprobana strategija primenjena na tržištu\nJoš jedna od izjava koja dolazi od šefa kompanije ukazuje na cilj proizvodnje novih modela, a to je ispratiti moderne ekološke trendove, zbog čega se električna vozila i prave. Pored toga, zahvaljujući novoj tehnologiji, cena autmobila će biti nešto niža nego kod drugih proizvođača električnih automobila i u skladu sa platežnom sposobnošću potrošača.\nOva taktika kompanije Renault je pokazatelj već isprobane strategije njihovog direktora za vreme rada u kompaniji Fiat, jer se pokazalo poprilično pametnim prilagoditi se budžetu potrošača, zbog čega je i prodaja bila veća.\nU skladu sa platežnom moći potrošača na našem tržištu, najveći broj ljudi se ipak fokusira na kupoprodaju polovnih automobila, koji se voze po nekoliko ili više godina u zavisnosti od kvaliteta.\nDa li i vi prodajete polovno vozilo?\nUkoliko želite da prodate stari automobil, a ne možete pronaći kupca, koji bi ponudio realnu cenu, budite slobodni da nas kontaktirate i uvidite zbog čega smo među najboljima na tržištu otkupa starih automobila.\nBavimo se otkupom polovnih automobila svih vrsta, bez obzira na model i stanje, dok uz to nudimo najrealniju moguću cenu.


Zoran Mirilović iz Pančeva nagrađen je letovanjem u Grčkoj\nsubota, 11. mart 2017. 19:15h\nPročitano 4208 puta\nU okviru nagradne igre "Uzmi račun i pobedi" izvučeno je prvih 177 nagrada, ukupne vrednosti 24.288.534 dinara, a jedan od dobitnika je i Zoran Mirilović iz Pančeva, koji će sa još jednom osobom letovati u Grčkoj.\nJedan od dobitnika u nagradnoj igri je i Zoran Mirilović iz Pančeva Pančevo.MOJKraj.rs\nPrve nagrade izvukle su tekvondiskinje Milica Mandić i Tijana Bogdanović, nekadašnji košarkaški reprezentativac Igor Rakočević, vaterpolista Nikola Jakšić i glumci serije "Vojna akademija" Dragana Dabović i Nebojša Milovanović.\nGlavnu premiju, stan u naselju Braća Jerković površine 51 kvadrat, dobila je Marina Grković iz naselja Mesarci kod Debrca.\nNaredna izvlačenja su zakazana za 18, 25. i 31. mart i građani mogu da šalju dodatne koverte sve do 30. marta.\nUzmi račun i pobedi: Dvoje Pančevaca osvojilo vaučere za kupovinu u Gomexu\nJanko Paulić iz Starčeva dobio stan u Beogradu\nNagradna igra Uzmi račun i pobedi: Pančevac dobio automobil\n“Uzmi račun i pobedi”: i u poslednjem kolu nagrade idu u Pančevo i Kačarevo\n“Uzmi račun i pobedi”: Evo ko su dobitnici nagrada iz Pančeva i okoline


U SUBOTU TREĆA UTAKMICA U PAZOVI - LAJKOVAC NA DLANU\nTreća utakmica finala plej-ofa Superlige Srbije za odbojkašice igra se u Staroj Pazovi u subotu 27. aprila od 18 časova, uz prenos na RTS 2.\nJedinstvo vodi sa 2:0 i potrebna mu je još jedna pobeda za osvajanje šampionske titule. To će ujedno predstavljati i veliki psihološki pritisak za domaćina, koji je izgubio finala 2016. i 2017. i posle prvog mesta u Mini ligi pred imperativom je titule.\nŽelezničar takođe ima kvalitetan tim, koji je pokazao da može da se nosi sa mečevima koji su „biti ili ne biti“, kao što je bilo u finalu Kupa Srbije. U najmanju ruku, Železničar je dosadašnjim igrama i rezultatima zaslužio da produži finalnu seriju, a i samo finale zavređuje više od tri meča.\nMirjana Musulin i Jovan Caković pokazali su da su dva vrsna trenera, njihovo „nadmudrivanje“ svakako će biti važno za epilog treće utakmice.\nKlub će i ovoga puta organizovano voditi navijače iz Lajkovca a , s obzirom na mali kapacitet hale u Staroj Pazovi, iz Lajkovca će sasvim izvesno ukupno krenuti stotinu navijača, dok će i ovoga puta biti i onih koji će ići u sopstvenoj režiji.


Vesti online / Sport / Košarka / Harden i Dejvis potvrdili nastup na SP u Kini\nReprezentacija SAD brani titulu osvojenu na Mundobasketu 2014. godine u Španiji.\nOpšte je poznato da Amerikanci imaju nekoliko različitih postava koje bi bile favoriti za osvajanje zlatne medalje, ali je uvek pitanje koja će ih tačno predstavljati.\nPrema prvim informacijama, koje je preneo novinar Njujork Tajmsa Mark Stajn, Amerikanci bi mogli da imaju "strašan" tim u Kini.\nKako se navodi, za igranje na Mundobasketu su se, za sada, odlučili Kemba Voker (Šarlot), Entoni Dejvis (Nju Orleans), Džejms Harden (Hjuston) i Donovan Mičel (Juta).\nJedno od iznenađenja u sastavu SAD moglo bi da bude pojavljivanje Zajona Vilijamsona, potencijalnog prvog pika na ovogodišnjem NBA draftu.\nPodsetimo, na klupi SAD će na Svetskom prvenstvu debitovati iskusni trener San Antonio Sparsa Greg Popovič.\nTrening kamp SAD održaće se 27. septembra kada će se po prvi put sastati reprezentativci.\nSvetsko prvenstov u Kini održava se od 31. avgusta do 15. septembra.\nKOŠARKA Pehar svetskih šampiona stiže u Beograd\nKOŠARKA "Orlovi" otvaraju Mundobasket u 9.30h